title: Science Fiction (albumi)

text: Science Fiction on yhdysvaltalaisen emo-yhtyeen Brand Newin viides studioalbumi, jonka julkaisi yhtyeen oma levy-yhtiö Procrastinate! Music Traitors 17. elokuuta 2017. Yhtye julkaisi tiedotteen albumin vinyyliversion ennakkotilauksesta kaksi päivää ennen albumin julkaisupäivää.


title: Science Fiction (albumi)

text: Yhtye ilmoitti aloittavansa albuminsa tekemisen heinäkuussa 2014 ja he julkaisivat vuonna 2015 ja 2016 singlet Mene ja I Am A Nightmare. He aikoivat julkaista albumin vuonna 2016, mutta se viivästyi koska yhtye ei ollut tyytyväinen siihen. Albumi sai positiivista palautetta kriitikoilta:


title: Neutrofiili

text:
Neutrofiili () on veressä esiintyvä valkosolu eli leukosyytti.
Neutrofiili on kooltaan 12–15 μm, mikä tekee siitä samankokoisen kuin basofiili ja eosinofiili ovat.


title: Neutrofiili

text: Neutrofiilit ovat leukosyyteistä yleisimmin esiintyviä, kaikista leukosyyteistä 40–75 % on neutrofiilejä. Neutrofiilien yleisyys veressä voidaan selittää niiden hyvällä liikkuvuudella ja kyvyllä tuhota hyvin kehoa uhkaavat mikrobit, erityisesti bakteerit. Neutrofiilien tuma on jakautunut yleensä 2–5 osaan. Tämän ominaisuuden takia neutrofiili on helppo erottaa muista leukosyyteistä. Makrofagit ovat yleensä ensimmäisenä puolustamassa kehoa jos jokin mikrobi uhkaa sitä, mutta jos makrofagit eivät onnistu tuhoamaan uhkaa ne lähettävät viestin lähimpään verisuoneen proteiinien avulla. Tällöin läheiset neutrofiilit saavat viestin siirtyä alueelle jossa mikrobit hyökkäävät. Neutrofiili ei osaa erottaa kehon omia soluja ja uhkaavia soluja toisistaan, joten sen huonona puolena on myös hyödyllisten solujen tuhoutuminen.


title: Itse ilkimys 3

text: Itse ilkimys 3 () on vuonna 2017 ensi-iltansa saanut Pierre Coffinin ja Kyle Baldan ohjaama 3D-tietokoneanimaatioelokuva. Se on jatko-osa vuoden 2010 elokuvalle "Itse ilkimys" ja vuoden 2013 "Itse ilkimys 2":lle.


title: Itse ilkimys 3

text: Elokuvan päähenkilön, itse ilkimys Grun lisäksi hahmoina ovat hänen vaimonsa Lucy, adoptoidut tyttärensä ja veljensä Dru, sekä roistona Balthazar Bratt, 1980-luvun television lapsitähti.


title: Kurt Nordfors

text: Nils Anders Kurt Nordfors (24. lokakuuta 1898 Turku – 14. huhtikuuta 1968 Helsinki) oli suomalainen kansanedustaja ja toimittaja.


title: Kurt Nordfors

text: Kurt Nordforsin vanhemmat olivat kauppias, konsuli Anders Wolter Nordfors ja Maria Wennerström. Nordfors valmistui ylioppilaaksi 1919 ja opiskeli École des Hautes Études Socialesissa Pariisissa 1924. Hän työskenteli sanomalehtikirjeenvaihtajana Berliinissä 1921–1922, "Hufvudstadsbladetin" toimittajana 1922, sanomalehtikirjeenvaihtajana Ranskassa, Italiassa ja Belgiassa 1923–1924, Suomen tietotoimiston toimittajana 1925–1927 ja 1930–1933, Ruotsalaisen teatterin ohjaajana 1927–1930, ulkoasiainministeriön sanomalehtitoimiston palveluksessa 1930, "Nyland"-lehden päätoimittajana 1933–1941, Yleisradion ruotsalaisen sosiaalisen kirjelaatikon hoitajana vuodesta 1941, teatteri- ja kirjallisuusarvostelijana 1925–1940, "Stockholms-Tidningenin" kirjeenvaihtajana Suomessa 1943–1957 sekä Helsingin ruotsalaisen työväenopiston sanomalehtiopin opettajana 1946–1951.


title: Kurt Nordfors

text: Nordfors valittiin eduskuntaan ruotsalaisen kansanpuolueen edustajaksi Uudenmaan läänin vaalipiiristä vuosiksi 1951–1966. Kansanedustajana hän johti eduskuntaryhmäänsä ja toimi Parlamenttienvälisen liiton Suomen ryhmän johtokunnan puheenjohtajana. Nordfors toimi myös Suomen YK-valtuuskunnassa, Svensk socialliberal samlingin puheenjohtajana ja muissa luottamustehtävissä.


title: Segura (M31)

text: Segura (runkonumero M31) on Espanjan laivaston vuonna 1997 vesillelaskettu Segura-luokan miinantorjunta-alus.


title: Segura (M31)

text: Alus tilattiin 14. toukokuuta 1993 Empresa Nacional Bazánilta Cartagenasta, missä köli laskettiin 3. toukokuuta 1995. Alus laskettiin vesille 25. heinäkuuta 1997 kumminaan amiraali Juan José Romero Caramelon puoliso ja valmistui 27. huhtikuuta 1999. Alus otettiin palvelukseen 20. helmikuuta 2000 Cartagenassa.


title: Segura (M31)

text: Alus on palveluksessa.


title: Mikko Kiesiläinen

text: Mikko Kiesiläinen (s. 1987 Kauniainen) on suomalainen ekonomisti ja ajatushautomo Liberan toiminnanjohtaja. Hän siirtyi Liberan johtoon tammikuussa 2018 HYY Yhtymän liiketoimintajohtajan tehtävästä. Hän on työskennellyt myös konsulttina McKinsey & Companyllä.


title: Mikko Kiesiläinen

text: Kiesiläinen on työskennellyt Antero Vartian kanssa Suomen apteekkimarkkinan avaamiseksi kilpailulle. Antero Vartian ja Mikko Kiesiläisen tekemän selvityksen mukaan apteekkialan kilpailun vapauttaminen voisi säästää suomalaisten lääkekuluissa noin 87 miljoonaa euroa, jos reseptilääkkeiden hinnat laskisivat Ruotsin tasolle.


title: Mikko Kiesiläinen

text: Vuoden 2017 kuntavaaleissa Kiesiläinen oli vihreiden ehdokkaana Helsingissä, mutta jäi varasijalle.Kiesiläinen on toiminut vihreiden puoluevaltuuskunnan jäsenenä 2017-19.


title: Mikko Kiesiläinen

text: Kiesiläinen on koulutukseltaan kauppatieteiden maisteri. Hän valmistui London School of Economicsista vuonna 2011.


title: Marlena Shaw

text: Marlena Shaw (s. Marlina Burgess, 22. syyskuuta 1942 New Rochelle, New York) on yhdysvaltalainen laulaja. Shaw aloitti laulajan uransa 1960-luvulla ja laulaa vielä tänä päivänäkin. Hänen musiikkiaan on usein samplattu hip hop -musiikissa ja käytetty televisiomainoksissa.


title: Johnny Echols

text: Johnny Echols (s. 21. helmikuuta 1947) on yhdysvaltalainen muusikko, joka tunnetaan psykedeelisen rockin yhtye Loven alkuperäisenä kitaristina. Echols perusti Loven sen keulahahmon Arthur Leen kanssa.


title: Johnny Echols

text: Love julkaisi kolmestudioalbumia vuosina 1966–1967 ("Love", "Da Capo", "Forever Changes"), ja saavutti kohtalaista menestystä. Vuonna 1968 yhtyeen johtohahmo Lee erotti Echolsin ja samalla muut jäsenet yhtyeestä, ja Echols joutui vankilaan pian erottamisensa jälkeen heroiinin hallussapidon vuoksi.


title: Johnny Echols

text: Loven jälkeen Echols on toiminut studiomuusikkona, ja on kertonut työskentelevänsä "Forever Changes" -albumilta ylijääneitä kappaleita tarkoituksenaan julkaista ne.


title: Liejukilpikonnat

text: Liejukilpikonnat ("Kinosternon") on pystytaivuttajien alalahkoon kuuluva kilpikonnasuku.


title: Liejukilpikonnat

text: Sukuun kuuluu 19 lajia:


title: Engelsin paussi

text: Engelsin paussiksi kutsutaan teollisen vallankumouksen aikaista ajanjaksoa, jolloin suuren teknologisen murroksen takia ison joukon toimeentulo heikentyi, ennen kuin yhteiskunta pidemmällä aikavälillä alkoi vaurastua. Termin on kehittänyt taloushistorioitsija Robert C. Allen, joka kytkee ajatuksen vuosien 1760–1913 Britanniaan. Britanniassa 1800-luvun ensimmäisen puoliskon ajan palkkakehitys polki paikoillaan samalla kun työntekijäkohtainen tuottavuus kuitenkin kasvoi. 1800-luvun puolivälin jälkeen reaalipalkat alkoivat kasvaa samassa suhteessa tuottavuuden kanssa.


title: Engelsin paussi

text: Teollinen vallankumous oli 1800-luvulla kokonaisvaltainen yhteiskunnallinen muutos, joka koski niin teknologiaa, kulttuuria, sosiaalisia rakenteita kuin talouttakin. Teollistumisen aiheuttamien muutosten takia yhteiskunnan toimintaperiaatteet oli suunniteltava uudelleen. On esitetty, että samankaltainen murros on nyt käynnissä teollistuneissa länsimaissa, joissa digitalisaatio ja robotisaatio muuttavat yhteiskuntaa. Länsimaissa, erityisesti Yhdysvalloissa ja Britanniassa, 2010-luvun voi nähdä alkuna samankaltaiselle ”paussille”, jossa työntekijöiden asema ja nykyisenkaltaisten järjestelmien kyky ylläpitää yhteiskunnan kehitystä ainakin tilapäisesti heikkenevät.


title: Engelsin paussi

text: Esimerkiksi ajatushautomo Demos Helsinki on kirjoittanut, että talouden lisäksi koko yhteiskunta muuttaa tällä hetkellä muotoaan, aivan kuten teollisessa vallankumouksessa. Teollistumisen aikana tuottavuus alkoi kasvaa, kun yhteiskunnan ja liiketoiminnan peruspilarit suunniteltiin uusien toimintatapojen mukaisesti. Siitä alkoi lopulta ennennäkemätön vaurastumisen kausi. Samalla syntyi kaksi uutta yhteiskuntaluokkaa: työväenluokka, jonka elinolojen parantamisen ympärillä pyöri merkittävä osa 1900-luvun politiikasta, sekä keskiluokka, jonka laajeneminen oli yksi teollistumisen laukaiseman vaurastumisen ja poliittisten reformien tärkeimmistä tuloksista. Samoin nykymuotoisen puoluekentän ja kaupunkisuunnittelun synnyn voi sijoittaa teollistumisen alkuun. On mahdollista, että digitalisoituminen ja robotisaatio ovat käynnistäneet teolliseen vallankumoukseen verrattavan, vuosikymmeniä kestävän murroskauden, jonka aikana yhteiskunnan perusrakenteet järkkyvät, toimeentulon muodot muuttuvat ja vaurautta jaetaan radikaalisti uudelleen.


title: Engelsin paussi

text: Ensimmäisen Engelsin paussin aikaan isoja muutoksia tapahtui esimerkiksi sosiaaiturvajärjestelmässä, puoluejärjestelmässä, peruskoulussa, kaupunkisuunnittelussa, joukkoliikenteessä ja monilla muilla yhteiskunnan osa-alueilla, jotta yhteiskunta pystyi vastaamaan teollisuuden aiheuttamaan murrokseen.


title: Engelsin paussi

text: Engelsin paussi -termin kehittäjä Allen on myös pohtinut yhtymäkohtia 1800-luvun teollistumisen ja nykypäivän välillä. Hän ei kuitenkaan suoraan käytä pohdinnoissaan Engelsin paussi -termiä.


title: Engelsin paussi

text: Samankaltaiseen ilmiöön ovat viitanneet myös Erik Brynjolfsson ja käsitteellään ””. Termi viittaa siihen, että ihmisten tulotaso ei kasva, vaikka teknologia kehittyy ja mahdollistaa tehokkaamman tuotannon.


title: Ryan Poehling

text: Ryan Poehling (s. 3. tammikuuta 1999 Lakeville, Minnesota, Yhdysvallat) on yhdysvaltalainen jääkiekkoilija, joka pelaa St. Cloud State Universityn yliopistojoukkueessa. Hän on pelipaikaltaan keskushyökkääjä, mutta osaa pelata myös laidassa. Montréal Canadiens varasi Poehlingin ensimmäisellä kierroksella 25. pelaajana kesällä .


title: Ryan Poehling

text: "The Sports Forecaster" -sivuston mukaan Poehling on isokokoinen kahden suunnan sentteri ja tasapainoinen luistelija. Hän on hyvä suunnanmuutospelissä ja omaa hyvän rungon ammattilaistasolle. Poehlingin tulisi lisätä kuitenkin voimaansa, jotta hänen kokonsa pääsee parhaiten oikeuksiinsa. Poehlingin tulisi myös laukoa useammin. Hänellä on myös potentiaalia tehdä enemmän pisteitä.


title: Ryan Poehling

text: Poehling kävi high schoolin kotikaupungissaan Lakeville High Schoolissa. Lincoln Stars varasi hänet koko USHL:n varaustilaisuuden ensimmäisenä pelaajana kesällä 2015. Poehling pelasi kauden 2015–2016 kuitenkin suurimmaksi osaksi Lakeville High'n joukkueessa. Pelejä Starsissa hänelle kertyi yhdeksän. Kaudeksi 2016–2017 Poehling siirtyi St. Cloud State Universityn yliopistojoukkueeseen. Hän pelasi osan kaudestaan myös Yhdysvaltain maajoukkueen kehitysohjelman mukana. Poehling pelasi kauden aikana myös CCM/USA Hockey All-American Prospects Gamessa.


title: Ryan Poehling

text: Montréal Canadiens varasi Poehlingin ensimmäisellä kierroksella 25. pelaajana . Kaudella 2017–2018 hän jakoi 14 osumallaan St. Cloudin sisäisen maalipörssin kolmannen sijan Easton Brodzinskin kanssa. Poehling voitti kauden päätteeksi NCHC:n runkosarjan mestaruuden, Penrose Cupin.


title: Ryan Poehling

text: Poehling pelasi alle 20-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi hopeaan ja ensimmäinen pronssiin. Poehling oli vuoden 2019 turnauksessa Yhdysvaltain paras pistemies ja maalintekijä tehoilla 5+3=8. Hänet valittiin koko turnauksen arvokkaimmaksi pelaajaksi, parhaaksi hyökkääjäksi ja tähdistökentälliseen. Valmennus valitsi Poehlingin joukkueensa turnauksen yhdeksi kolmesta parhaasta pelaajasta. Hänet valittiin myös Ruotsia vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.


title: Ryan Poehling

text: Poehling pelasi myös alle 18-vuotiaiden MM-kilpailuissa vuonna 2017, jolloin hän voitti maailmanmestaruuden. Poehling valittiin Venäjää vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Poehling toimi joukkueensa kapteenina ja jakoi Yhdysvaltain sisäisen maalipörssin voiton Alexander Chmelevskin kanssa neljällä osumallaan.


title: Ryan Poehling

text: Poehlingin isoveljet Jack ja Nick pelaavat Ryanin joukkuetoverina St. Cloud State Universityn yliopistojoukkueessa. Isoveljet ovat keskenään kaksosia. Veljesten eno Stan Palmerilla oli Montréal Canadiensin NHL-varaus vuodelta . Hän pelasi ammattilaisena yhden kauden EHL-liigassa.


title: Andri Melnyk

text: Andri Melnyk (; 12. joulukuuta 1890 Volja Jakubova, Galitsia, Itävalta-Unkari – 1. marraskuuta 1964 Köln, Länsi-Saksa) oli ukrainalainen sotilas ja nationalistijohtaja.


title: Andri Melnyk

text: Itävallan Galitsiassa syntynyt Melnyk opiskeli Wienin maatalouskorkeakoulussa, kunnes värväytyi ensimmäisen maailmansodan puhjetua vapaaehtoisena Itävalta-Unkarin armeijaan perustettuun ukrainalaiseen legioonaan. Hän yleni komppanianpäälliköksi, mutta jäi syyskuussa 1916 venäläisten sotavangiksi. Yhdessä Jevhen Konovaletsin ja eräiden muiden kanssa hän pakeni vuonna 1917 sotavankileiriltä ja osallistui Kiovassa vapaaehtoisen Sitš-tarkk'ampujapataljoonan perustamiseen. Tammikuusta 1919 alkaen Melnyk oli jonkin aikaa Ukrainan kansantasavallan armeijan esikuntapäällikkönä ja vuosina 1920–1921 Ukrainan sotilasattaseana Prahassa ja Wienissä. Vuonna 1922 hän asettui Puolaan liitettyyn Galitsiaan, jossa hänestä tuli maanalaisen Ukrainan sotilasjärjestön (UVO) paikallisjohtaja, kun järjestön varsinainen johtaja Konovalets joutui siirtymään turvaan maanpakoon. Vuosina 1924–1928 Melnyk oli toimintansa vuoksi puolalaisessa vankilassa.


title: Andri Melnyk

text: Melnyk oli vuosina 1933–1938 ukrainalaisten katolisen nuorisojärjestön puheenjohtaja, mutta toimi salaa myös UVO:n seuraajaksi perustetussa Ukrainalaisten nationalistien järjestössä (OUN). Kun OUN:n johtaja Konovalets vuonna 1938 salamurhattiin, Melnyk siirtyi ulkomaille ottaakseen hänen paikkansa. Elokuussa 1939 Roomassa kokoontunut OUN:n liittokokous vahvisti Melnykin johtajuuden, mutta seuraavan vuoden alussa Stepan Banderan johtama nuorten radikaalien siipi perusti kilpailevan johdon, jolloin järjestö hajosi kahtia. Melnykin johtama siipi tunnettiin tämän jälkeen nimellä OUN-M. Järjestön luotettavuutta epäilleet saksalaiset asettivat Melnykin vuonna 1941 kotiarestiin, jolloin hän luovutti johdon Ukrainassa varamiehelleen Oleh Olžytšille. Vuonna 1944 Melnyk vangittiin Sachsenhausenin keskitysleirille, mutta hänet vapautettiin melko pian, kun saksalaiset vakuuttuivat hänen yhteistyöhalustaan. Vuodesta 1945 hän asui Luxemburgissa ja jatkoi vaikuttamista ukrainalaisessa emigranttiyhteisössä.


title: Anneli Sarhimaa

text: Anneli Sarhimaa (s. 1962 Lappeenranta) on kielitieteen professori. Hän on opettanut pohjoiseurooppalaisia ja balttilaisia kieliä ja kulttuuria Mainzin yliopistossa vuodesta 2002.


title: Anneli Sarhimaa

text: Anneli Sarhimaan isä on päätoimittaja Lauri Sarhimaa. Anneli Sarhimaa väitteli Helsingin yliopistosta vuonna 1999, minkä jälkeen hän sai vuonna 2002 itämerensuomalaisten kielten dosentuurin. Sarhimaa on työskennellyt Suomessa, Venäjällä, Alankomaissa ja Saksassa. Hänen tutkimuksensa keskittyy karjalan kieleen ja Suomen ja Euroopan väliseen kielipolitiikkaan.


title: Steve Cotterill

text: Steve Cotterill (s. 20. heinäkuuta 1964) on englantilainen jalkapallovalmentaja ja entinen hyökkääjä.


title: Steve Cotterill

text: Cotterill aloitti jalkapallouransa Englannin amatöörisarjoissa ja edusti uransa alkupuolella Cheltenham Townia, Alvechurchia ja Burton Albionia. Ammattilaiseksi hän siirtyi vuonna 1989 liityttyään Wimbledonin joukkueeseen. Hän edusti Wimbledonia ja Brightonia, mutta kärsi polvivaivoista. Vuonna 1993 hän siirtyi Bournemouthiin, jossa pelasi ammattilaisuransa parhaat vuodet. Hän joutui lopettamaan uransa vuonna 1996 polvivamman vuoksi.


title: Steve Cotterill

text: Cotterill aloitti valmennusuransa vuonna 1995 Sligo Roversin peräsimessä. Hän luotsasi joukkueen kaudela 1995/96 Irlannin liigassa kolmanneksi ja liigacupin finaaliin. Helmikuussa 1997 Cotterill jatkoi valmennusuraansa Cheltenham Townin päävalmentajana. Hän luotsasi Englannin 5. sarjatasolla pelaavan seuran FA Trophyn mestariksi vuonna 1998. Hän nosti joukkueen Englannin liigasysteemiin ja nosti seuran aina Englannin 2. divisioonaan kauden 2001/02 päätteeksi. Samana vuonna hän suoritti UEFA:n ammattilaislisenssin.


title: Steve Cotterill

text: Kesällä 2002 Cotterill jätti Cheltenhamin ja siirtyi Stoke Cityn päävalmentajaksi. Cotterill erosi tehtävästään yllättäen jo lokakuussa 2002 ja siirtyi Howard Wilkinsonin apuvalmentajaksi Sunderlandiin. Kaksikon tavoitteena oli pitää Sunderland Englannin Valioliigassa, mutta joukkue voitti vain kaksi ottelua ja he saivat potkut maaliskuussa 2003.


title: Steve Cotterill

text: Kesällä 2004 Cotterill jatkoi uraansa Burnleyn päävalmentajana. Cotterillin johdolla Burnley taisteli Englannin Mestaruussarjassa keskikastin sijoituksista. Hän jätti seuran marraskuussa 2007.


title: Steve Cotterill

text: Helmikuussa 2010 Cotterill palasi valmennustehtäviin Notts Countyn päävalmentajana. Cotterillin johdolla Notts County juhli kauden päätteeksi Englannin kakkosliigan mestaruutta. Cotterill jätti tehtävänsä seuran päävalmentajana lyhyen, mutta menestyksekkään kevätkauden jälkeen toukokuussa 2010. Pian eroilmoituksensa jälkeen hänestä tuli Portsmouthin päävalmentaja. Cotterill valmensi Pompeyta keskellä joukkueen vaikeiden talousvaikeuksien. Tulokset olivat vaihtelevia ja joukkue sijoittui kaudella 2010/11 Mestaruussarjassa sijalle 16. Lokakuussa 2011 Cotterill jätti Pompeyn ja siirtyi Nottingham Forestin päävalmentajaksi. Forestin kausi oli vaikea ja joukkue sijoittui Mestaruussarjassa sijalle 19 ja säilytti sarjapaikkansa kymmenen pisteen turvin. Kauden jälkeen seuran omistajaksi tullut Al-Hasawin perhe erotti Cotterillin.


title: Steve Cotterill

text: Joulukuussa 2013 Cotterill allekirjoitti kolmivuotisen sopimuksen Bristol Cityn kanssa. Cotterillin johdolla Bristol voitti kaudella 2014/15 EFL Trophyn ja Englannin Ykkösliigan mestaruuden. Hänet valittiin vuoden 2015 LMA:n parhaaksi valmentajaksi. Cotterillin johdolla Bristol taisteli Mestaruussarjassa heikoilla resursseilla. Lopulta seurajohto erotti Cotterillin tammikuussa 2016.


title: Steve Cotterill

text: Kauden 2016/17 lopussa Cotterill liittyi Harry Redknappin valmennustiimiin Birmingham Cityyn. Lokakuussa 2017 Cotterill korvasi potkut saaneen Redknappin seuran päävalmentajana. Cotterill ei saanut Birminghamin peliä kulkemaan edeltäjäänsä paremmin, vaan toistuvien tappioiden myötä City juuttui yhä tiukemmin Mestaruussarjan putoamiskamppailuun. Vuoden vaihteen jälkeen joukkue osoitti piristymisen merkkejä ja voitti neljä vuoden 2018 puolella pelatuista kuudesta ensimmäisestä ottelusta. Hyvä vire jäi kuitenkin tähän ja joukkue vajosi Cotterillin johdolla viiden ottelun tappioputkeen, minkä myötä seurajohto erotti valmentajan maaliskuun alussa 2018.


title: Félicité

text: Félicité on vuonna 2017 ensi-iltansa saanut draamaelokuva, jonka on ohjannut Alain Gomis. Se kertoo kinshasalaisen laulajan elämästä. Päähenkilö on yksinhuoltaja, jonka poika joutuu sairaalaan.


title: Félicité

text: Elokuvan tuotantoon on osallistunut yhtiöitä viidestä maasta: Ranska, Senegal, Belgia, Saksa ja Libanon.


title: Félicité

text: Elokuva sai Berliinin elokuvajuhlilla 2017 tuomariston palkinnon – hopeisen karhun. Elokuva voitti myös kuusi Afrikan arvostetuimpiin lukeutuvaa AMAA -elokuva-palkintoa (2017), mukaan luettuna parhaan elokuvan, parhaan naispääosan ja parhaan sivuosan esittäjän AMAA-palkinnon (2017).


title: Georg Eriksson

text: Georg Werner Eriksson (19. tammikuuta 1901 Pietarsaari – 28. helmikuuta 1964 Helsinki) oli suomalainen kansanedustaja ja kultaseppä.


title: Georg Eriksson

text: Georg Erikssonin vanhemmat olivat työläinen Johan Erik Eriksson Wannäs ja Johanna Pehrsdotter Strömsnäs. Hänen puolisonsa vuodesta 1923 oli Anna Evelina Kif. Eriksson kävi käsityökoulua ja työskenteli kultaseppänä Pietarsaaren maalaiskunnassa 1917–1920 ja Pietarsaaressa 1920–1964.


title: Georg Eriksson

text: Eriksson valittiin eduskuntaan Suomen sosialidemokraattisen puolueen edustajaksi Vaasan läänin pohjoisesta vaalipiiristä vuosiksi 1958–1962 ja Vaasan läänin vaalipiiristä vuosiksi 1962–1964. Hän kuoli 28. helmikuuta 1964 kesken edustajakautensa, ja hänen tilalleen nousi Veikko Mattila. Kansanedustajan tehtävän lisäksi Eriksson toimi presidentin valitsijamiehenä 1962, Pietarsaaren maalaiskunnan kunnanvaltuutettuna sekä Pietarsaaren kaupunginhallituksen jäsenenä ja kaupunginvaltuutettuna. Hän osallistui myös Suomenruotsalaisten kansankäräjien toimintaan.


title: Piparjuuriperoksidaasi

text: Piparjuuriperoksidaasi on oksidoreduktaaseihin kuuluva entsyymi. Entsyymi katalysoi fenolijohdannaisten ja eräiden muiden aromaattisten yhdisteiden hapettamista vetyperoksidin avulla. Entsyymi eristettiin ensimmäisen kerran piparjuuren ("Armoracia rusticana") juuresta. Piparjuuriperoksidaasia hyödynnetään biokemiallisissa ja lääketieteellisissä tutkimuksissa merkkiaineena. Piparjuuriperoksidaasin EC-numero on EC 1.11.1.7.


title: Piparjuuriperoksidaasi

text: Piparjuuriperoksidista tunnetaan kolme isoentsyymiä, jotka ovat isoentsyymit A, C ja E. Näistä piparjuuriperoksidaasi C on tunnetuin ja käytetyin. Entsyymi on glykoproteiini ja sen molekyylimassa on noin 42–44 kDa. Entsyymi sisältää prosteettisenä ryhmänä hemiryhmän eli Protoporfyriini IX:n johon on sitoutunut Fe-ioni. Rautaioni on tärkeä katalyyttiselle aktiivisuudelle. Entsyymi hyväksyy substraateikseen useita aromaattisia yhdisteitä esimerkiksi fenolijohdannaisia. Piparjuuriperoksidaasin katalysoiman reaktion ensimmäisessä vaiheessa vetyperoksidi hapettaa entsyymin porfyriiniryhmän radikaaliksi ja raudan hapetusluvulle +IV. Lisäksi muodostuu vettä. Seuraavassa vaiheessa aromaattinen molekyyli pelkistää entsyymiradikaalin ja hapettuu itse radikaaliksi, mutta rauta on vielä hapetusasteella +IV. Seuraavassa vaiheessa toinen aromaattinen molekyyli sitoutuu entsyymiin ja rautaioni hapettaa tämän molekyylin radikaaliksi.


title: Piparjuuriperoksidaasi

text: Piparjuuriperoksidaasia voidaan käyttää lääketieteellisessä diagnostiikassa ja biokemiallisissa tutkimuksissa. Tämä perustuu siihen, että aromaattisen yhdisteen hapettumisessa muodostuva radikaali fluoresoi näkyvää valoa. Tällaisia väriaineita ovat esimerkiksi tetrametyylibentsidiini, 2,2′-atsino-bis(3-etyyli-2,3-dihydrobentstiatsolisulfonaatti) ja luminoli. Piparjuuriperoksidaasia voidaan käyttää väriaineen ja glukoosioksidaasin kanssa glukoosipitoisuuden määritykseen. Entsyymi voidaan myös liittää vasta-aineisiin ja selvittää täten vasta-aineen kulkeutumista elimistössä. Alla on eräitä yleisesti piparjuuriperoksidaasin kanssa käytettyjä väriaineita.


title: Boeing 747-100

text: Boeing 747-100 on Boeing 747 -koneen vanhin versio. Sen suunnittelu alkoi vuonna 1966 ja ensilento lennettiin vuonna 1969. Liikennöinti alkoi vuonna 1970.


title: Boeing 747-100

text: Alkuperäisissä 747:n suunnitelmissa koneen suurin mahdollinen lentoonlähtöpaino oli tarkoitus olla 308 448 kg, mutta lentoyhtiöt vaativat Boeingia kasvattamaan sitä, jotta koneella voitaisiin kuljettaa enemmän kuormaa ja jotta sen kantomatka pitenisi. Boeing kasvattikin 747-100:n suurinta lentoonlähtöpainoa ensin 322 056 kilogrammaan ja lopulta 333 000 kilogrammaan. Tästä syystä koneen rakennetta oli vahvistettava ja moottoreiden työntövoimaa kasvatettava. Moottorivalmistaja Pratt & Whitneylle tuli suuria ongelmia JT9D-ohivirtaussuihkumoottorin suunnitelun kanssa, mutta lopulta turbiinin lapoihin liittyneet haasteet saatiin ratkaistua.


title: Boeing 747-100

text: Boeing 747 paransi pitkien lentojen matkustusmukavuutta. Lennoilla näytettiin elokuvia ja koneen yläkannella oli tyypillisesti lounge-alue ja baari. Kone oli kerännyt noin 200 tilausta ennen ensimmäisen lentokoneen valmistumista syyskuussa 1968.


title: Boeing 747-100

text: FAA myönsi 747-100:lle luvan matkustajalentoihin 31. joulukuuta 1969. Pan American Airways aloitti kaupallisen liikennöinnin 22. tammikuuta 1970, kun "Clipper Victor" -niminen 747-100 lensi Dullesin kansainväliseltä lentoasemalta Washington (DC):stä Lontoon Heathrow’n lentoasemalle kuudessa tunnissa ja 16 minuutissa. Trans World Airlines ja American Airlines käynnistivät New York – Los Angeles -reitin liikennöinnin 747:llä maaliskuussa 1970. Seuraavassa kuussa Lufthansa otti konetyypin käyttöönsä Frankfurt–New York -reitillä ja kesäkuussa Japan Air Lines Tyynenmeren ylittävillä lennoillaan. Vuoden 1970 lopussa 747-100 oli käytössä 12 eri lentoyhtiöllä. Yhteensä 747-100-mallia toimitettiin 167 kappaletta. Kaksi koneista muunnettiin myöhemmin 747-200B Combi -tyyppisiksi.


title: Boeing 747-100

text: Boeing tarjosi lentoyhtiöille päivitettyä 747-100A-mallia, jossa oli tehokkaammat Pratt & Whitney JT9D-3AW -moottorit (200,16 kN) sekä parannellut laskutelineet, laskusiivekkeet, ovet ja polttoainejärjestelmä. Useat lentoyhtiöt palauttivat vanhat 747-100-koneensa, jotta ne päivitettiin 747-100A-versioiksi. 747-100A:n suurin lentoonlähtöpaino oli noussut 342 470 kilogrammaan, joten se kykeni kuljettamaan 15 % enemmän lastia tai kantomatka piteni 740 kilometrillä.


title: Boeing 747-100

text: Boeing toi syyskuussa 1977 markkinoille 747-100B-mallin, johon sai valita moottorin kolmelta valmistajalta: Pratt & Whitneyltä, General Electriciltä tai Rolls-Roycelta. Koneita valmistettiin yhteensä yhdeksän. Saudi Arabian Airlines tilasi kahdeksan Rolls-Royce RB211 -moottoreilla ja Iran Air yhden koneen, jossa oli Pratt & Whitney JT9D-7F -moottorit.


title: Boeing 747-100

text: Japanilaiset lentoyhtiöt tarvitsivat lisäkapasiteettia maan sisäisille lyhyille lennoille. Boeing oli harkinnut pidennettyä mallia 727:sta tähän tarkoitukseen, mutta lopulta se päätyi 747-100SR-mallin, joka oli suunniteltu usein tapahtuviin nousuihin ja laskuihin. Koneen rakennetta oli vahvistettu, erityisesti siipiä, ohjausvälineitä sekä laskutelineitä. Kun normaali 747-100 oli suunniteltu kestämään 24 600 lentoa, 747-100SR kesti 52 000 lentoa. Lentokoneen matkustamoon sijoitettiin vain turistiluokan istuimia, joita mahtui 482. Myöhemmin lentoyhtiöt tiivistivät istuimia lähemmäs toisiaan, jolloin kapasiteetti nousi 528 matkustajaan.


title: Boeing 747-100

text: Japan Air Lines tilasi 30. lokakuuta 1972 neljä 747-100SR-konetta, joiden yhteishinta oli 44 miljoonaa dollaria. Kone lensi ensilentonsa 4. syyskuuta 1973. FAA sertifioi konetyypin 26. syyskuuta 1973 ja ensimmäinen lentokone luovutettiin samana päivänä Japan Air Linesille. Se aloitti liikennöinnin Tokio–Okinawa-reitillä 7. lokakuuta 1973. Lentokoneissa oli Pratt & Whitney JT9D-7 -moottorit (193,48 kN). JAL tilasi myöhemmin kolme konetta lisää. All Nippon Airlines tilasi yhteensä 17 747-100SR-konetta, joiden liikennöinti alkoi 3. marraskuuta 1978. Lentokoneissa oli tehokkaammat General Electric CF6-45A -moottorit. Yhteensä 747-100SR-koneita valmistettiin 29.


title: Burkina Fason kansalliskirjasto

text: Burkina Fason kansalliskirjasto (, lyh. BNB, ) on Burkina Fason pääkaupungissa Ouagadougoussa sijaitseva maansa kansalliskirjasto. Se toimii maan Kulttuuri-, taide- ja turismiministeriön alaisuudessa.


title: Burkina Fason kansalliskirjasto

text: Kansalliskirjasto perustettiin ja sille osoitettiin vapaakappaleoikeus vuosina 1996 ja 1998 annetuilla säädöksillä.


title: Burkina Fason kansalliskirjasto

text: Yhdistyneiden kansakuntien erityisjärjestö Unescon mukaan lukutaito oli yhteensä 34,6 prosentilla Burkina Fasossa 15 vuotta täyttäneistä ihmisistä (vuonna 2014).


title: Callan Foote

text: Callan Hayden Foote (s. 13. joulukuuta 1998 Englewood, Colorado, Yhdysvallat) on kanadalais-yhdysvaltalainen jääkiekkopuolustaja, joka pelaa NHL-joukkue Tampa Bay Lightningin organisaatiossa. Hän pelannee lähinnä AHL-joukkue Syracuse Crunchissa. Lightning varasi Footen ensimmäisellä kierroksella 14. pelaajana kesällä . Hän laukoo oikealta.


title: Callan Foote

text: "The Sports Forecaster" -sivuston mukaan Foote on isokokoinen puolustaja, joka kykenee pelaamaan suuria peliaikoja. Hän luistelee hyvin, on vahva kaksinkamppailuissa sekä laukoo kovaa ja tarkasti. Foote ei kuitenkaan ole kovin fyysinen pelaaja, eikä hänen kiekolliset taitonsa ole kaikkein parhaat joukkueensa kärkipuolustajan rooliin.


title: Callan Foote

text: Footea on verrattu paljon pelityyliltään hänen isäänsä Adamiin.


title: Callan Foote

text: Footen kasvattajaseura on Colorado Thunderbirds. Kelowna Rockets varasi hänet 43. pelaajana WHL:n varaustilaisuudessa 2013. Vuotta myöhemmin Footen varasi myös Omaha Lancers USHL:n varaustilaisuudessa. Kaudella 2014–2015 hän toimi Thunderbirdsin C-nuorten kapteenina ja johdatti joukkueensa kauden päätteeksi koko Yhdysvaltojen lopputurnauksen hopeaan. Foote pelasi samalla kaudella myös kaksi USHL-ottelua Lancersissa.


title: Callan Foote

text: Kaudeksi 2015–2016 Foote siirtyi Kelowna Rocketsin WHL-joukkueeseen yhdessä pikkuveljensä Nolanin kanssa. Myös koko Footen perhe muutti asumaan Kelownaan. Callan Footen tulokaskausi liigassa toi 71 runkosarjaottelussa tehot 8+28=36 ja 18 playoff-ottelussa tehot 1+8=9. Hän oli pudotuspeleissä Rocketsin paras syöttäjä. Kaudella 2016–2017 Foote oli tehoilla 6+51=57 joukkueen toiseksi paras syöttäjä, neljänneksi paras pistemies ja tehokkain puolustaja. Hän voitti myös Rocketsin sisäisen tehotilaston lukemalla +39. Foote pelasi kauden aikana myös CHL Top Prospects Gamessa.


title: Callan Foote

text: Tampa Bay Lightning varasi Footen ensimmäisellä kierroksella 14. pelaajana . Kaudella 2017–2018 hän nousi Kelowna Rocketsin WHL-joukkueen kapteeniksi. Foote oli joukkueen toiseksi paras syöttäjä, neljänneksi paras pistemies ja tehokkain puolustaja tehoilla 19+51=70, joilla hän sijoittui koko liigan puolustajien pistepörssissä kuudenneksi. Pudotuspeleissä Foote oli viidellä syöttöpisteellään Rocketsin paras syöttäjä Kole Lindin kanssa. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.


title: Callan Foote

text: Huhtikuussa 2018 Foote teki Tampa Bay Lightningin kanssa kolmivuotisen tulokassopimuksen. Pari päivää myöhemmin hän siirtyi loppukevääksi amatööritry-out -sopimuksella AHL-joukkue Syracuse Crunchin vahvuuteen.


title: Callan Foote

text: Syksyn 2018 harjoitusleirin päätteeksi Lightning lähetti Footen Syracuse Crunchin AHL-joukkueeseen.


title: Callan Foote

text: Foote edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Footea kaavailtiin Kanadan joukkueeseen myös vuoden 2017 turnaukseen, jonne hän ei ollut kuitenkaan vielä edustuskelpoinen pelattuaan alle kaksi täyttä kautta edustamassaan maassa.


title: Callan Foote

text: Footen pikkuveli Nolan pelaa hyökkääjänä Kelowna Rocketsin WHL-joukkueessa, jossa veljekset ovat pelanneet kaksi kautta joukkuetovereina. Heidän kanadalainen isänsä Adam Foote pelasi omalla urallaan puolustajana pudotuspelit mukaan lukien yli 1300 NHL-ottelua. Hän voitti kaksi Stanley Cupia (Colorado Avalanche 1996 ja 2001), yhden olympiakullan (Salt Lake City 2002) ja yhden maailmancupin kullan (2004). Colorado Avalanche on jäädyttänyt Adam Footen pelinumeron 52.


title: The Jackson Sisters

text: The Jackson Sisters oli yhdysvaltalainen soulia ja diskomusiikkia tuottava yhtye 1970-luvulla. Yhtye oli kotoisin Comptonista, Kaliforniasta.


title: The Jackson Sisters

text: The Jackson Sisters koostui Jacqueline Jackson-Rencherista, Lyn Jacksonista, Pat Jacksonista, Rae Jacksonista sekä Gennie Jacksonista. He äänittivät musiikkia Tiger Lily Records -levymerkille, saaden jonkin verran suosiota 1970-luvulla. Yhtye tosin sai merkittävämpää huomiota miltei vuosikymmen myöhemmin rare grooven tullessa suosituksi Britanniassa. Johnny Bristol sanoitti suuren määrän yhtyeen kappaleista. Yhtyeen hittikappaleen ”I Believe In Miracles” sanoitti ja äänitti alun perin Mark Capanni vuonna 1973. Kappale sijoittui Britannian singlelistan sijalle 72. vuoden 1987 kesäkuussa.


title: Kirjallisuusvuosi 1884

text: Kirjallisuusvuosi 1884 käsittelee vuoden 1884 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1883

text: Kirjallisuusvuosi 1883 käsittelee vuoden 1883 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1882

text: Kirjallisuusvuosi 1882 käsittelee vuoden 1882 tärkeitä kirjallisuuden tapahtumia, uutisia ja julkistuksia.


title: Musiikkivuosi 1882

text: Musiikkivuosi 1882 käsittelee vuoden 1882 tärkeitä musiikkitapahtumia, uutisia ja julkistuksia.


title: Sakari Honkamaa

text: Heimo Touko Sakari Honkamaa (s. 13. kesäkuuta 1956 Orimattila) on suomalainen upseeri ja kenraaliluutnantti evp.


title: Sakari Honkamaa

text: Honkamaa syntyi talouspäällikkö Touko Honkamaan ja opettaja Anna-Liisa Nummelinin perheeseen. Hänen puolisonsa vuodesta 1983 on myyntineuvottelija Elisa Kivistö. Honkamaa suoritti Kadettikoulun 1981 ja Sotakorkeakoulun 1991. Kansainvälisen turvallisuuspolitiikan kurssin hän suoritti Genevessä 1997 ja suomalaisen maanpuolustuskurssin 1998. Honkamaa toimi opetusupseerina Kymen jääkäripataljoonassa 1981–1982 ja Reserviupseerikoulussa 1982–1985. Kadettikoulun opettaja hän oli 1986–1988, Maanpuolustuskorkeakoulun opettaja 1991–1994 ja UNTSOn sotilastarkkailija 1988–1989. Hokamaa toimi puolustusneuvoston yleissihteerin apulaisena 1997–1999, Porin prikaatin pataljoonan komentajana 1999–2000 ja Pääesikunnan strategisen suunnittelusektorin päällikkönä 2001–2005. KFOR-pataljoonan komentaja Kosovossa hän oli 2000–2001 ja puolustusasiamies Washingtonissa 2005–2008. Honkamaa oli Kainuun prikaatin komentaja 2008–2009, Pääesikunnan komentopäälliköksi hänet nimitettiin 2010. Puolustusvoimien henkilöstöpäällikkönä Pääesikunnassa Honkamaa työskenteli vuodesta 2012, ennen jäämistään eläkkeelle 2016. Kenraalimajuriksi Honkamaa ylennettiin 2012 ja kenraaliluutnantiksi 2014, prikaatinkenraali hänestä tuli 2008.


title: Sakari Honkamaa

text: Sakari Honkamaan veli on päätoimittaja Tapio Honkamaa.


title: Kirjallisuusvuosi 1881

text: Kirjallisuusvuosi 1881 käsittelee vuoden 1881 tärkeitä kirjallisuuden tapahtumia, uutisia ja julkistuksia.


title: Arhip Nekolenko

text: Arhip Nekolenko (, s. 11. maaliskuuta 1996 Marjino, Venäjä) on venäläinen jääkiekkoilija, joka pelaa laitahyökkääjänä ja edustaa KHL-joukkue Jugra Hanty-Mansijskia.


title: Arhip Nekolenko

text: Nekolenkolla on yksi isoveli, Ilya Nekolenko, joka edustaa KHL-liigassa pelaavaa Neftehimik Nižnekamskia.


title: Kirjallisuusvuosi 1880

text: Kirjallisuusvuosi 1880 käsittelee vuoden 1880 tärkeitä kirjallisuuden tapahtumia, uutisia ja julkistuksia.


title: Musiikkivuosi 1892

text: Musiikkivuosi 1892 käsittelee vuoden 1892 tärkeitä musiikkitapahtumia, uutisia ja julkistuksia.


title: Musiikkivuosi 1899

text: Musiikkivuosi 1899 käsittelee vuoden 1899 tärkeitä musiikkitapahtumia, uutisia ja julkistuksia.


title: Helsingin Koominen Ooppera

text: Helsingin Koominen Ooppera on vuonna 2016 toimintansa aloittanut oopperaa esittävä toimija Helsingissä. Oopperan kotinäyttämönä toimii Finlandia-talo, jossa sijaitsee myös oopperan toimisto.


title: Helsingin Koominen Ooppera

text: Helsingin Koomisen Oopperan esikuvana on Komische Oper Berlin, joka on erikoistunut kevyeen oopperaan, kuten italialaiseen opera buffaan. Oopperan alkutaipaleen ohjelmistossa ovat olleet Jiří Pauerin satuooppera Punahilkka (yhteistyössä Etelä-Savon musiikkiteatteri- ja oopperayhdistyksen kanssa), nuorten suomalaisten oopperataiteilijoiden liedkonserttisarja sekä Leoš Janáčekin oopperaan "Ovela pieni kettu" perustuva "Vixen" (yhteistyössä englantilaisen Silent Operan kanssa). Oopperan johtaja on kokenut oopperaohjaaja Laura Åkerlund ja pääkapellimestari on Erkki Lasonpalo.


title: Helsingin Koominen Ooppera

text: Koomisen oopperan taustaorganisaationa on seitsemän henkilön perustama osakeyhtiö. Se tuottaa oopperan esitykset ja tarjoaa myös yhteistyötä eri musiikkiyhdistyksille. Yhtiön toimitusjohtaja on Laura Åkerlund. Lipunmyynnin ohella ooppera saa rahoitusta muun muassa apurahoista ja sponsoreilta.


title: Aepyornithomimus

text: Aepyornithomimus on sukupuuttoon kuollut strutsisaureihin kuuluva dinosaurussuku, joka eli myöhäisellä liitukaudella. Sen fossiileja on löydetty Mongoliasta, Djadokhtan muodostumasta. Suvun ainoa laji on Aepyornithomimus tugrikinensis.


title: Norsunluurannikon kansalliskirjasto

text: Norsunluurannikon kansalliskirjasto (, lyh. BNCI) on Abidjanin suurkaupungissa sijaitseva Norsunluurannikon kansalliskirjasto. Se on maan Kulttuurin ja ranskalaisen kulttuuriperinnön ministeriön alaisuudessa. Kansalliskirjastolle osoitettujen varojen puutteen vuoksi se on ollut vuodesta 2006 lähtien useita vuosia pääosin yleisöltä suljettuna.


title: Norsunluurannikon kansalliskirjasto

text: Kansalliskirjastolla on vapaakappaleoikeus.


title: Norsunluurannikon kansalliskirjasto

text: Yhdistyneiden kansakuntien erityisjärjestö Unescon mukaan Norsunluurannikon aikuisväestöstä (vähintään 15-vuotiaat) lukutaito oli yhteensä 43,9 prosentilla (vuonna 2014).


title: Ilmaisku Nangarhariin 2017

text: Ilmaisku Nangarhariin oli Yhdysvaltojen tekemä ilmaisku paikallista Isis-järjestön haara Vilayat Khorasania vastaan 13. huhtikuuta 2017. Iskusta uutisoitiin etenkin Yhdysvaltojen käyttämän GBU-43/B Massive Ordnance Air Blast eli MOAB-pommin takia, joka on ydinaseita mukaan laskematta Yhdysvaltojen suurin sotatoimissa käyttämä pommi. Isku Nangharissa oli pommin ensimmäinen käyttökerta tositoimissa.


title: Ilmaisku Nangarhariin 2017

text: Jotkin tahot kuvailivat iskua onnistuneeksi ja jotkin toiset kuvailivat sitä ylimitoitetuksi. Iskusta uutisointi keskittyi paljolti pommin epätavallisen suureen kokoon, mikä antoi harhaanjohtavan kuvan sen tuhovaikutuksesta.


title: Ilmaisku Nangarhariin 2017

text: Isis-järjestön Afganistanin haara eli Vilayat Khorasan perustettiin tammikuussa 2015. Afganistanin haara oli Isisin ensimmäinen arabimaailman ulkopuolella. Haaraan liittyi jäseniä Afganistanin Helmandin, Zabulin, Farahin, Logarin ja Nangarharin maakunnissa. Järjestö menetti kuitenkin osan aluksi valtaamistaan alueista taisteluissa Afganistanin armeijaa ja Taliban-järjestöä vastaan. Järjestön päätukikohta Afganistanissa on ollut Nangarharissa, jonka itäosat Isis valtasi vuoden 2015 puolivälissä. Alue on lähellä Pakistanin heimoalueita, jolla monien järjestön johtajien uskotaan olevan. Yhdysvallat on tehnyt Isisiä vastaan useita ilmaiskuja, joissa on saanut surmansa satoja sen taistelijoita.


title: Ilmaisku Nangarhariin 2017

text: Yhdysvallat teki 13. huhtikuuta 2017 ilmaiskun Afganistanin Isisiä vastaan Achinin piirikunnassa Nangarharin maakunnassa sijainnutta tunnelijärjestelmää vastaan. Iskusta uutisoitiin etenkin siinä käytetyn aseen takia. GBU-43/B Massive Ordnance Air Blast eli MOAB on lempinimeltään "kaikkien pommien äiti". Pommi suunniteltiin Irakin sotaa varten ja sitä koekäytettiin ensimmäisen kerran vuonna 2003. Sotatoimissa Nangarharin isku oli kuitenkin sen ensimmäinen käyttökerta. Pommi oli ydinaseet poislaskien Yhdysvaltojen suurin sotatoimissa käyttämä pommi, vaikkakin sen kalustoon kuuluu myös vielä raskaampi Massive Ordnance Penetrator eli MOP. Pommi on suunniteltu erityisesti maanalaisia kohteita, kuten tunneleita vastaan. Pommi pudotetaan Lockheed MC-130-kuljetuskoneen tavaratilasta ja se räjähtää hieman kohteensa yläpuolella GPS:n ohjaamana. Pommi pudotettiin Afganistanin armeijan joukkojen operaation aikana. Operaatio oli ajautunut vaikeuksiin Tangi Assadkhelin alueella Achinissa, jossa myös Yhdysvaltojen erikoisjoukkojen ylikersantti Mark R. De Alencar oli kuollut vain muutamaa päivää aikaisemmin. Pommin pudotuksesta tiedotettiin Afganistanin joukoille, jotka vetäytyivät muutaman kilometrin päähän pudotuspaikasta. Kenraali John Nicholsonin mukaan iskun tarkoituksena oli tuhota alueen tunnelit, bunkkerit ja miinakentät, jotta Isisin vastaista operaatiota voitaisiin jatkaa.


title: Ilmaisku Nangarhariin 2017

text: Pommin pudotuksen jälkeen Afganistanin ja Yhdysvaltain joukot etenivät alueelle ja arvioivat tuhojen laajuutta. Paikallisen kuvernöörin mukaan turvallisuusjoukot olivat löytäneet 92 ruumista ja uhrien mukana ei ollut siviilejä. Kuolleita oli mahdollisesti myös enemmän, mutta kaikkia tunnelijärjestelmässä mahdollisesti olleita ruumiita ei voitu laskea luolan tuhoutumisen takia. Mahdolliset siviiliuhrit olivat olleet yksi syy, miksi pommia ei oltu käytetty aikaisemmin. Sen suuren vaikutusalueen takia siviiliuhreja on vaikea välttää. Pommin käyttämistä harkittiin esimerkiksi Saddam Husseinin surmaamiseksi, mutta pudotusta ei toteutettu edellä mainitun syyn takia. Paikallisten mukaan räjähdys rikkoi ikkunoita ja halkaisi seiniä useiden kilometrien päässä räjähdyspaikasta.


title: Ilmaisku Nangarhariin 2017

text: Sotilasviranomaisten mukaan iskulle ei tarvittu presidentti Donald Trumpin hyväksyntää. Trumpin presidenttikaudella armeijan itsenäistä päätäntävaltaa vastaavista operaatioista on lisätty.


title: Ilmaisku Nangarhariin 2017

text: Afganistanin hallinto kiitteli iskua ja presidentti Ashraf Ghani kutsui sitä afganistanilaisten ja amerikkalaisjoukkojen yhteiseksi operaatioksi. Osa viranomaisista suhtautui kuitenkin iskuun nihkeämmin. Presidentti Ghanin Pakistanin lähettiläs Omar Zakhilwal kutsui iskua tuomittavaksi ja haitalliseksi. Achinin pormestari epäili puolestaan iskun tarpeellisuutta suhteellisen pientä ryhmää vastaan. Afganistanin entinen presidentti Hamid Karzai syytti Yhdysvaltoja Afganistanin käyttämisestä uusien aseidensa koekenttänä. Joidenkin analyytikkojen mukaan iskun tarkoitus oli tarkoitus lähettää uhkaava viesti Yhdysvaltojen mahdollisille vihollisille, kuten Syyrialle tai Pohjois-Korealle. Pommia on kuitenkin vaikea käyttää oikean ilmapuolustuksen omaavaa maata vastaan, koska pommi täytyy pudottaa kömpelöstä kuljetuskoneesta sen koon takia. Jotkin kriitikot huomauttivat myös, että pommin käyttö ei palvellut pitkän aikavälin strategiaa. Pommin kokoon keskittynyt uutisointi antoi myös liioitellun kuvan sen oikeasta tuhovaikutuksesta.


Myanmarin ilmavoimien lento-onnettomuus 2017 tapahtui 7. kesäkuuta 2017, kun Myeikistä Yangoniin matkalla ollut Myanmarin ilmavoimien Shaanxi Y-8F-200W -kuljetuskone syöksyi Andamaanienmereen lähellä Dawein kaupunkia. Koneessa oli 14-henkinen miehistö ja matkustajina 108 armeijan henkilöstöön kuuluvaa ja heidän perheenjäsentään. Kaikki 122 kuolivat onnettomuudessa, jonka aiheutti sääolosuhteista seurannut sakkaus.


title: Myanmarin ilmavoimien lento-onnettomuus 2017

text: Kuolonuhrien määrällä mitattuna se on Myanmarin historian ja vuoden 2017 pahin lento-onnettomuus.


text: Onnettomuuskone, rekisteritunnukseltaan ”5820”, oli kiinalaisen Shaanxi Aircraft Corporationin valmistama nelimoottorinen Shaanxi Y-8F-200W, joka pohjautuu neuvostoliittolaiseen Antonov An-12 -koneeseen. Se oli lentänyt ensilentonsa vuonna 2016, ja sille oli ehtinyt kertyä vain 809 lentotuntia ennen onnettomuutta.


text: Koneessa oli onnettomuslennolla 108 matkustajaa. Heidän joukossaan oli kuusi upseeria ja 29 muuta armeijan henkilöstöön kuuluvaa. Loput matkustajista olivat heidän perheenjäseniään. Lapsia lennolla oli 15. Matkustajien lisäksi lennolla oli 2,4 tonnia rahtia.


text: Onnettomuuslennolla oli mukana 14-henkinen miehistö. Koneen kapteenina oli everstiluutnantti Nyein Chan ja perämiehinä everstiluutnantti Sye Thu Win ja majuri Thant Zin Htay.


text: Kone oli lähtenyt liikkeelle Yangonista, josta sen oli tarkoitus lentää Dawein ja Myeikin kautta Bokpyiniin ja sieltä taas Myeikin kautta takaisin Yangoniin. Onnettomuuslento lähti Myeikistä kohti Yangonia kello 13.06 paikallista aikaa. Sää oli tuolloin viranomaisten mukaan ”tavallinen” ja näkyvyys hyvä. Yhteys koneeseen menetettiin kello 13.35 sen lentäessä Andamaanienmeren yllä 5 500 metrissä. Kone oli katoamishetkellä noin 32 kilometrin päässä Dawein rannikkokaupungista länteen. Koneesta ei lähetetty hätäkutsua ennen katoamista.


text: Kadonnutta konetta etsimään lähetettiin yhdeksän Myanmarin laivaston alusta ja kolme lentokonetta. Vielä onnettomuuspäivän aikana kerrottiin, että Myanmarin laivaston alus oli löytänyt koneen kappaleita 218 kilometrin päässä Daweista. Seuraavaan päivään mennessä merestä oli löytynyt 29 uhrin ruumiit. Eloonjääneitä ei etsinnöissä löytynyt.


text: Etsinnöissä auttanut kalastusalus löysi koneen pyrstön merestä 15. kesäkuuta. Ohjaamon ääninauhuri ja lentoarvotallennin löytyivät 18. kesäkuuta.


text: Onnettomuuden tutkimista varten muodostettiin komitea, jossa oli jäseniä Myanmarin asevoimista, Myanmarin onnettomuustutkintakeskuksesta sekä Australian puolustusilmailu- ja ilmavoimaturvallisuusosastolta. Mustien laatikoiden tutkinta tehtiin Kiinassa 6.–7. heinäkuuta, minkä jälkeen tallentimien sisältöä analysoitiin 8.–14. heinäkuuta.


text: Tutkinnassa selvisi, että lennon aikana kone oli ohittanut kaksi ukkospilvialuetta, ja miehistö oli kytkenyt päälle siipien jäänpoiston. Siitä huolimatta moottorien ilmanoton jäätymisvaroitus alkoi hälyttää kello 13.31. Samaan aikaan, koneen lentäessä jälleen lähellä ukkospilviä, sivutuuli nousi äkisti kahdeksasta solmusta 42 solmuun. Jäätävät olosuhteet ja sivutuuli yhdessä kasvattivat koneen sakkausnopeutta, mikä johtikin sakkaukseen, hallinnan menetykseen ja syöksykierteeseen, jota ei enää saatu oikaistua.


title: Manilla (Turku)

text: Manilla on Turun Itärannan kaupunginosassa sijaitseva ”kulttuuritehdas” eli taidealojen monitoimitalo. Se alkoi syntyä 1980- ja 1990-luvun vaihteessa, kun Aurinkobaletti muutti köysitehdas Oy Manilla Ab:n tyhjilleen jättämään tehdaskiinteistöön. Syyskuussa 2016 Manilla juhli 150-vuotisjuhlaansa. Ikä laskettiin vuodesta 1866, jolloin skotlantilainen insinööri David Cowie perusti tontille Aura Ångbränneri -nimisen viinatislaamon.


title: Manilla (Turku)

text: Aurinkobaletin muutettua Manillan tiloihin alettiin koko kiinteistöä ajaa kulttuurialojen käyttöön. Perustettiin Pro Manilla -säätiö, ja 2000-luvun alussa purkutuomion alla olleet rakennukset lopulta suojeltiin. Säätiö osti kiinteistön itselleen.


title: Manilla (Turku)

text: Manilla muodostuu kolmesta rakennuksesta. A-rakennuksessa toimivat muiden muassa Aurinkobaletti, Manilla-teatteri, Läntisen tanssin aluekeskus ja Tehdas-teatteri. B- ja C-taloissa on pienempiä kulttuuritoimijoita sekä arkkitehtuuri- ja viestintäalan toimistoja.


title: Boudin

text: Boudin on sukunimi seuraavilla henkilöillä:


title: Sudanin kansalliskirjasto

text: Sudanin kansalliskirjasto (, lyh. NLS, ) on Sudanin pääkaupunki Khartumissa toimiva kansalliskirjasto. Se on hallinnollisesti maan kulttuuriministeriön alaisuudessa.


title: Sudanin kansalliskirjasto

text: Fyysisesti kansalliskirjasto sijaitsee osoitteensa perusteella hyvin lähellä Khartumin yliopiston kirjastoa, jolla on kuitenkin eri katu- ja postiosoite. Varsinaista erillistä kansalliskirjastoa ei maalla ole kuitenkaan ollut (tai ole), jolloin Khartumin yliopiston "Sudan Library" -kokoelmaa on ainakin osassa lähteistä kutsuttu maan kansalliskirjastoksi.


title: Sudanin kansalliskirjasto

text: Kansalliskirjastolla on vapaakappaleoikeus. Se on saanut arabimaista esimerkiksi tietokoneita lahjoituksena.


title: Konstantin Taipale

text: Konstantin Taipale (15. huhtikuuta 1882 – 29. marraskuuta 1937 Leningrad) oli suomalainen Venäjällä ja Neuvostoliitossa asunut kemisti ja professori.


title: Konstantin Taipale

text:
Taipaleen vanhemmat olivat Virolahdella syntynyt teknikko Aleksander Konstantininpoika Taipale (s. 1856) ja
Jekaterina Alekseintytär. Perhe asui Virolahdella, Viipurissa ja sitten Pietarissa. Konstantin Taipale kävi Pietarissa Pyhän Annan kirkon klassista koulua 1892–1901 ja pääsi sieltä ylioppilaaksi 1901. Hän opiskeli sitten kemiaa Pietarin yliopistossa ja työskenteli vuonna 1904 puolen vuoden ajan Saksassa Strassburgissa professori Timmen laboratoriossa. Taipale valmistui 1906 ja hän hankki vielä orgaanisen kemian opettajan pätevyyden.


title: Konstantin Taipale

text: Taipale oli 1907 Polyteknisen instituutin vanhempana assistenttina ja mallikappalemuseon johtajana, työskenteli sitten puoli vuotta Saksassa Leipzigin yliopistossa ja toimi vuodesta 1908 alkaen Pietarin yliopiston analyyttisen ja fysikaalisen kemian assistenttina. Vuonna 1925 hänestä tuli Leningradin valtionyliopiston apulaisprofessori ja kvantitatiivisen analytiikan laboratorion johtaja. Hän oli Nekrasovin opettajakorkeakoulun orgaanisen kemian professorina 1919–1923 ja Valtiollisen ensimmäisen tupakkatrustin tieteellisen laboratorion johtajana 1925–1935.


title: Konstantin Taipale

text: Taipaleesta tuli Leningradin yliopiston orgaanisen kemian professori 1930 ja vuodesta 1935 hän oli orgaanisen kemian jatko-opiskelijoiden yksikön johtaja. Leningradin Tieteellisen seuran jäsen hänestä tuli 1932. Taipale oli vuonna 1930 mukana kirjoittamassa kemian oppikirjaa "Sbornik Referatov po Himii" ja hän sai vuonna 1928 Venäjän kemian seuran myöntämän A. A. Voskresenskin ja N. N. Zininin palkinnon. Taipaleesta tuli kemian tohtori 1935. Hän vieraili elokuussa 1935 Suomessa todennäköisesti professori Gustaf Kompan kutsumana. Komppa oli vieraillut syyskuussa 1934 Leningradissa Dmitri Mendelejevin syntymän 100-vuotisjuhlissa.


title: Konstantin Taipale

text: Taipaleen terveys alkoi heiketä 1930-luvun puolivälissä. Hänen eläkeanomustaan ei kuitenkaan hyväksytty ja hän kuoli sydänkohtauksen marraskuun lopulla 1937. Taipale haudattiin Bogolovskojen hautausmaalle Leningradiin.


title: Konstantin Taipale

text: Konstantin Taipale oli naimisissa vuodesta 1909 Jekaterina Isaakovna Roosenoorin (s. 1886) kanssa, jonka 1907 syntyneen Juri-pojan Taipale otti nimiinsä 1916. Perheessä oli myös tytär Galina (s. 1910) ja poika Andrei (Antti, s. 1916). Taipaleen kuoltua Jektarina ja Juri pääsivät nähtävästi muuttamaan Suomeen 1938 ja Galina ja Andrei muuttivat puolestaan Saksaan samana vuonna.


title: Budumat

text: Budumat ovat tšadilaista kieltä puhuva kansa Tšadjärven saarilla. Heitä on noin 65 000 Tšadissa, 5 000 Nigerissä ja 4 000 Nigeriassa.


title: Budumat

text: Budunat harjoittavat karjanhoitoa ja kalastusta Tšadjärvellä. Asuinympäristö on tehnyt heistä eristäytyneitä, ja he ovat säilyttäneet paljon vanhoja kulttuuripiirteitä. Ranskan siirtomaa-aikana omaksutun islamin ohella harjoitetaan perinteistä uskontoa.


title: Teppo Kröger

text: Teppo Kröger (s. 15. marraskuuta 1965 Uskela) on suomalainen yhteiskuntapolitiikan professori Jyväskylän yliopistossa. Hän on toiminut aiemmin tutkijana Tampereen yliopistossa. Kröger on erikoistunut muun muassa hoivapolitiikan ja ikääntymisen tutkimukseen.


title: Teppo Kröger

text: Kröger on koulutukseltaan yhteiskuntatieteiden tohtori. Hän väitteli tohtoriksi Tampereen yliopistossa vuonna 1997 otsikolla "Hyvinvointikunnan aika. Kunta hyvinvointivaltion sosiaalipalvelujen rakentajana".


title: Boudin Bakery

text: Boudin Bakery on San Franciscossa Kaliforniassa toimiva leipomo, joka valmistaa hapanleipää nimellä "The Original San Francisco Sourdough". Yrityksen perusti vuonna 1849 Ranskan Bourgognesta peräisin olevaan mestarileipurien sukuun kuulunut Isidore Boudin yhdistämällä ranskalaisen patonginvalmistusperinteen Kalifornian kultaryntäyksen aikana suosittuun hapanjuurella valmsitettuun leipään.


title: Boudin Bakery

text: Steven Giraudo oli italaialaistaustainen käsityöläisleipuri, jonka ensimmäinen työpaikka oli Boudin. Hän osti leipomon 1941 mutta myi sen sittemmin edelleen. Useiden omistajien jälkeen leipomon osti investointipankin kautta kaksi Giraudon poikaa.


title: Boudin Bakery

text: Leipomon kahviloita on San Franciscossa Fisherman's Wharfissa lähellä San Franciscon lahtea, Californiassa Anaheimissa sekä 30 muussa paikassa ympäri Kaliforniaa. Pääleipomo San Franciscossa on Richmondin kaupunginosassa 10th Avenuen ja Geary Boulevardin risteyksessä. Leipomossa on yhä käytössä kultaryntäyksen ajalta peräisin oleva taikinanjuuri.


title: Boudin Bakery

text: Elokuvan "Home Alone 3" (1997) juonen keskeinen osa on kassi, jossa on "kuuluisa sanfranciscolainen hapanleipä". Rouva Hess (Marian Seldes) ostaa leivän, ja samaan aikaan terroristinelikko käyttää samanlaista Ranskan lippukuvioista kassia salakuljettaakseen varastetun tietokonemikropiirin radio-ohjatulla autolla. Kassit sotkeutuvat lentokentän turvatarkastuksessa, ja terroristit eivät onnistu viemään autoa, koska lentokentällä monilla ihmisillä on samalaiset leipomon kassit.


title: Guinean kansalliskirjasto

text: Guinean kansalliskirjasto () on Conakryn kaupungissa toimiva Guinean kansalliskirjasto. Kirjastoa on 2000-luvun alkupuolella johtanut tohtori, historioitsija Cheick Sylla Baba.


title: Guinean kansalliskirjasto

text: Kansalliskirjasto perustettiin vuonna 1958. Kirjasto oli aluksi Institut Fondamental d'Afrique Noire:n osa. Kansalliskirjasto ei saanut juurikaan valtiollista rahoitusta, ja taantui 1960-luvun loppupuolella merkittävästi. Kirjasto toimi vuosia ilman valtion tukea, niukkojen ulkopuolisten lahjoitusrahotuksen turvin.


title: Guinean kansalliskirjasto

text: Kansalliskirjaston rakennus sijaitsi vuonna 2015 maan Guinean kansallismuseon alueella maan pääkaupungissa. Kirjasto oli sekä tiloiltaan, kokoelmiltaan että palveluiltaan vielä varsin vaatimaton. Uutta kirjastorakennusta alettiin kuitenkin rakentaa vuonna 2015 maan suurimman yliopiston eli Conakryn yliopiston (täsmällisemmin , UGANC) läheisyyteen.


title: Guinean kansalliskirjasto

text: Guinean aikuisväestöstä (yli 15-vuotiaat) oli YK:n erityisjärjestö Unescon mukaan mukaan lukutaitoisia vain 32,0 prosenttia (vuonna 2014).


title: Pohjakylä

text: Pohjakylä on kylä ja taajama Sastamalan kaupungissa Pirkanmaalla. Pohjakylä oli Suodenniemen kunnan keskusta. Taajama-alueen asukasluku oli 421 ja pinta-ala 2,17 neliökilometriä vuonna 2016. Käytännössä taajama kattaa myös naapurikylän Kittilän ydinalueen.


title: Pohjakylä

text: Pohjakylä sijaitsee Kirkkojärven ja Koivuniemenjärven välisellä kannaksella Lavian ja Mouhijärven välisen seututien varrella. Taajama-alue jatkuu kannakselta hieman etelään. Pohjakylässä sijaitsee Suodenniemen koulu, kunnan terveysasema, kirjasto, Suodenniemen kirkko ja seurakuntatalo, urheilukenttä sekä palo-asema.


title: Pohjakylä

text: Kittilän kylä muodostuu taajamaan kuuluvasta kanta-alueesta, sekä kahdesta erillisestä alueesta, Miekkaniemenmaasta ja Majaniemestä, Suodenniemen länsirajalla.


title: Sylvester Ahola

text: Sylvester ”Hooley” Ahola (24. toukokuuta 1902 Gloucester, Massachusetts – 13. helmikuuta 1995) oli amerikansuomalainen trumpetisti, joka oli 1920- ja 1930-luvulla suosittu sekä Britanniassa että synnyinmaassaan Yhdysvalloissa. Hänen uransa kesti 1920-luvun alusta toisen maailmansodan vuosiin asti, viitisentoista vuotta, minkä jälkeen vaurastunut Ahola vetäytyi 40-vuotiaana takaisin synnyinseudulleen Bostonin lähelle ja soitti vain paikallisissa kokoonpanoissa. Ahola teki levytyksiä ja soitti radio-orkesterien suorissa lähetyksissä muun muassa Jimmy Dorseyn ja Artie Shaw’n kanssa, mutta hän ei lähtenyt orkesterien mukana kiertueille.


title: Sylvester Ahola

text: Ahola aloitti uransa kahdeksanvuotiaana soittamalla kotikaupunkinsa Lanesvillen amerikansuomalaisen työväenyhdistyksen soittokunnassa nimeltä The Waino Band. Hän opiskeli Bostonissa klassista trumpetinsoittoa tavoitteenaan sinfoniaorkesterimuusikon ura. Pian hänet kuitenkin otettiin mukaan newyorkilaiseen Paul Spechtin big bandiin, jonka mukana hän lähti konserttikiertueelle Englantiin vuonna 1926 vaimonsa Saiman kanssa ja jäi asumaan ja työskentelemään Lontooseen noin neljäksi vuodeksi. Siellä hän soitti ensin The Savoy Orpheans -orkesterissa ja sitten Bert Ambrosen big bandissä. Yhdysvaltoihin palattuaan hän olisi päässyt muun muassa Tommy Dorseyn yhtyeeseen, mutta päätti jättäytyä pois musiikkikuvioista. Kotiseudulleen vetäytyneen Aholan maine alkoi pian unohtua, kunnes brittiläiset jazztutkijat nostivat hänet uudelleen esiin ja rinnastivat hänet taidoissa jopa Louis Armstongiin ja Bix Beiderbeckeen.


title: Oleksandr Salnykov

text: Oleksandr Petrovytš Sаlnykov (, , 3. heinäkuuta 1949 Sevastopol, Ukrainan SNT – marraskuu 2017 Kiova, Ukraina) oli Neuvostoliittoa edustanut koripalloilija, olympiamitalisti, maailman- ja euroopanmestari.


title: Oleksandr Salnykov

text: Salnykov voitti Neuvostoliiton miesten maajoukkueessa vuosien 1974–1981 välillä olympiapronssia Montréalissa 1976 ja Moskovassa 1980, maailmanmestaruuden Puerto Ricossa 1974, yhden MM-hopean ja neljä EM-mitalia joista kaksi kultaista.


title: Oleksandr Salnykov

text: 17. marraskuuta 2017 Salnykovin uutisoitiin kuolleen Kiovassa 68-vuotiaana.


title: Thief (pelisarja)

text: Thief on Looking Glass Studiosin kehittämä hiiviskelypelisarja. Sarja sijoittuu fantasia/steampunk-henkiseen maailmaan."Thief: Deadly Shadows" -nimellä on julkaistu myös J2ME-mobiilipeli.


title: Steve Elkington

text: Steve Elkington (s. 8. joulukuuta 1962 Inverell, Australia) on australialainen golfammattilainen.


title: Steve Elkington

text: Elkington voitti PGA:n mestaruusturnauksen vuonna 1995. Hän sijoittui toiseksi Britannian avoimessa turnauksessa vuonna 2002 sekä PGA:n mestaruusturnauksessa vuonna 2005. Kaikkiaan hän voitti PGA-kiertueella 10 kertaa.


title: Armenak Alatšatšjan

text: Armenak Alatšatšjan (, , 25. joulukuuta 1930 Aleksandria, Egypti – 4. joulukuuta 2017 Scarborough, Kanada) oli Neuvostoliittoa edustanut koripalloilija, koripallovalmentaja, olympiamitalisti ja Euroopan mestari.


title: Armenak Alatšatšjan

text: Pelintekijänä pelannut Alatšatšjan saavutti Neuvostoliiton miesten maajoukkueessa vuosien 1953–1965 välillä olympiahopeaa Tokiossa 1964 ja neljä Euroopan mestaruutta. Seuratasolla hän edusti pitkään TsSKA Moskovaa ja voitti Euroopan cupin sekä useita Neuvostoliiton mestaruuksia. Hän voitti TsSKA:ssa Euroopan cupin myös valmentajana. Alatšatšjan kuoli Kanadan Scarborough’ssa 86-vuotiaana 4. joulukuuta 2017.


title: Australian avoin tennisturnaus 2001

text: Australian avoin tennisturnaus 2001 alkoi 14. tammikuuta ja päättyi 27. tammikuuta 2001.


title: Australian avoin tennisturnaus 2001

text: Andre Agassi – Arnaud Clément 6–4, 6–2, 6–2


title: Australian avoin tennisturnaus 2001

text: Jennifer Capriati – Martina Hingis 6–4, 6–3


title: Australian avoin tennisturnaus 2001

text: Todd Woodbridge / Jonas Björkman – David Prinosil / Byron Black 6–1, 5–7, 6–4, 6–4


title: Australian avoin tennisturnaus 2001

text: Serena Williams / Venus Williams – Lindsay Davenport / Corina Morariu 6–2, 4–6, 6–4


title: Australian avoin tennisturnaus 2001

text: Ellis Ferreira / Corina Morariu – Joshua Eagle / Barbara Schett 6–1, 6–3


title: Beninin kansalliskirjasto

text: Beninin kansalliskirjasto (, lyh. BnB) on Beninin pääkaupunki Porto-Novossa toimiva maan kansalliskirjasto. Se on perustettu vuonna 1975 ja toimii Beninin kulttuuri-, lukutaito-, käsityö- ja matkailuministeriön () alaisuudessa. Kansalliskirjastoa johti vuoden 2018 alussa Assigba Innocent.


title: Beninin kansalliskirjasto

text: Beninin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 32,9 prosenttia (vuonna 2012).


title: Clams Casino

text: Michael Volpe (s. 12. toukokuuta 1987), joka tunnetaan ammatillisesti nimeltä Clams Casino, on yhdysvaltalainen tuottaja ja lauluntekijä Nutleysta, New Jerseyn osavaltiosta. Volpe on tällä hetkellä allekirjoittanut levytyssopimuksen Columbia Recordsin ja Sony Musicin kanssa. Hän on tuottanut kappaleita artisteille kuten ASAP Rocky, Lil B, Vince Staples ja Mac Miller. Hän on myös remiksannut Big K.R.I.T.:in, Washed Outin sekä Lana Del Reyn kappaleita.


Everything Now


title: Everything Now

text: Everything Now on kanadalaisen indie rock - yhtye Arcade Firen viides studioalbumi, jonka julkaisi Columbia Records 28. heinäkuuta 2017. Albumissa on tuottajina Arcade Firen lisäksi mm. Daft Punkin Thomas Bangalter ja Pulpin basisti Steve Mackey. Kappaleille "Electric Blue", "Creature Comfort" ja "Everything Now" on julkaistu musiikkivideot.


title: Everything Now

text: Albumin kannessa esiintyy ranskalaisen kuvataiteilija JR:n taideteos, joka oli sijoitettu Death Valleyseen albumin kantta varten. Win Butler pitää Donald Trumpin presidentiksi tuloa Yhdysvaltojen historian yhtenä huonoimmista hetkistä, joten hän kuvasi albumin kansikuvan Yhdysvaltojen geologisesti matalimmassa kohdassa.


title: Everything Now

text: Yhtye julkaisi kesäkuussa 12" vinyylipainoksen singlelle Everything Now kesäkuussa. 3. kesäkuuta he paljastivat albumin kappalelistan Twitterissä anagrammeina. Albumia mainostaakseen yhtye loi parodiasivuston musiikkisivusto Stereogumista, nimeltä Stereoyum. Stereoyumissa on yhtyeen itse kirjoittama levyarvostelu.


title: Everything Now

text: Albuminsa julkaisun jälkeen yhtye lähti "Infinite Content Tour" - kiertueelle, joka sijoittui Pohjois-Amerikkaan ja Eurooppaan.


title: Seksuaalisuus ja islam

text: Islamissa sukupuoliroolit ovat selkeät. Homoseksuaalista tai biseksuaalista identiteettiä, sukupuolenvaihdoksia tai transvestismiä ei hyväksytä. Sukupuolet pitävät etäisyyttä toisiinsa, ja sen sijaan samansukupuoliset kontaktit ovat läheisiä. Vähäisetkin sukupuolten väliset kontaktit tulkitaan seksuaalisiksi, jopa katsekontakti, mikä johtaa herkästi naisten seksuaaliseen häirintään julkisilla paikoilla.


title: Seksuaalisuus ja islam

text: Alastomuus on muslimeille vierasta. Yleisen näkemyksen mukaan naisten tulee peittää kehonsa, käsivartensa ja säärensä, ja miesten tulee peittää polvien ja navan välinen alueensa. Kaunistautuminen on usein hyve. Islamissa kaikki sukupuolisuuteen ja lisääntymiseen liittyvä on epäpuhdasta ja vaatii suuren pesun. Hyväksyttyjä yhdyntätapoja ovat vaginaalinen ja suuseksi. Islamilaisten maiden kouluissa ei anneta minkäänlaista sukupuolikasvatusta.


title: Seksuaalisuus ja islam

text: Muslimimies hallitsee naisensa kehoa, ja naisen tehtävä on synnyttää poikalapsia miehen sukuun. Morsiamelta vaaditaan perinteisesti neitsyyttä. "Koraanin" mukaan seksi kuuluu vain avioliittoon, ja esiaviollinen ja avioliiton ulkopuolinen seksi ovat rikoksia niin miehelle kuin naisellekin. Nuoren naisen seurustelu voi johtaa kunniaväkivaltaan tai kunniamurhaan.


title: Seksuaalisuus ja islam

text: Vain naisen väkisin penetroiminen katsotaan sukupuoliseksi väkivallaksi. Raiskauksella pitää olla neljä todistajaa, jotta mies voidaan tuomita; käytännössä naiset yleensä syyllistetään raiskatuksi tulemisesta, ja heidät joskus surmataan tai pakotetaan naimisiin raiskaajansa kanssa. Avioliitossa tapahtuvaa raiskausta ei ole kriminalisoitu islamilaisissa maissa.


title: Seksuaalisuus ja islam

text: Ehkäisy on useimmissa muslimimaissa sallittua, mutta ei esimerkiksi Pakistanissa.


title: Seksuaalisuus ja islam

text: Islamissa ei ole yksimielisyyttä suuseksiin liittyen. Myöskään Koraani ei tarjoa aiheeseen suoraa vastausta. Koraanin mukaan mies saa lähestyä naistaan avioliitossa vapaasti seksuaalisessa tarkoituksessa, kunhan nainen on puhdas. Suuseksi siis pääasiassa sallitaan, mutta siihen ei toisaalta rohkaista. Aihe jakaa mielipiteitä oppineiden kesken. Suuseksin harjoittamista pidetään laajalti avioparin (miehen ja naisen) yksityisenä avioelämään kuuluvana asiana, joka voi olla osana esileikkiä. Tätä tulee kuitenkin käyttää vain stimulaationa, valmistautuessa yhdyntään. Ejakulointi suuhun on ankarasti kiellettyä. Kriittisten näkemysten mukaan "kunnon muslimin" ei tulisi harrastaa suuseksiä. Esimerkiksi mufti Ebrahim Desai on todennut, että suuseksi on ihmisille nöyryyttävää, eivätkä sitä harrasta edes karjaeläimet. Desain perustelun mukaan suun ja kielen tehtävä on ylistää Allahia, jolloin niiden käyttäminen puolisonsa tyydyttämiseen on ihmiselle alentavaa.


title: Burundin kansalliskirjasto

text: Burundin kansalliskirjasto (, ) on Bujumburan kaupungissa toimiva Burundin kansalliskirjasto. Kirjasto on hallinnollisesti maan nuoriso-, urheilu- ja kulttuuriministeriön alainen laitos.


title: Burundin kansalliskirjasto

text: Kansalliskirjasto perustettiin 20. syyskuuta 1989, ja sillä on käytössään pienehkö kirjastorakennus. Kansalliskirjaston ja kansallisarkiston perustamista Burundiin oli suositeltu esimerkiksi jo Unescon vuonna 1969 julkaisemassa kansallisen kulttuurimuseon perustamista arvioineen raportin yhteydessä.


title: Burundin kansalliskirjasto

text: Yhdistyneiden kansakuntien erityisjärjestö Unescon mukaan Burundin 15 vuotta täyttäneestä väestönosasta oli 61,6 prosenttia (vuonna 2014) lukutaitoisia.


title: Syyriankielinen kristillisyys

text: Syyriankielinen kristillisyys ( / "mšiḥāiūṯā suryāiṯā") tarkoittaa kristillistä kulttuuria ja kirkkokuntia, jotka käyttävät syyriaa liturgisena kielenä.


title: Sella (M32)

text: Sella (runkonumero M32) on Espanjan laivaston vuonna 1998 vesillelaskettu Segura-luokan miinantorjunta-alus.


title: Sella (M32)

text: Alus tilattiin Empresa Nacional Bazánilta Cartagenasta, missä köli laskettiin 3. toukokuuta 1995. Alus laskettiin vesille 6. heinäkuuta 1998 ja valmistui 28. toukokuuta 1999.


title: Sella (M32)

text: Alus on palveluksessa.


title: Tambre (M33)

text: Tambre (runkonumero M33) on Espanjan laivaston vuonna 1999 vesillelaskettu Segura-luokan miinantorjunta-alus.


title: Tambre (M33)

text: Alus tilattiin Empresa Nacional Bazánilta Cartagenasta, missä köli laskettiin 22. heinäkuuta 1997. Alus laskettiin vesille 5. maaliskuuta 1999 ja valmistui 18. helmikuuta 2000.


title: Tambre (M33)

text: Alus on palveluksessa.


title: Turia (M34)

text: Turia (runkonumero M34) on Espanjan laivaston vuonna 1999 vesillelaskettu Segura-luokan miinantorjunta-alus.


title: Turia (M34)

text: Alus tilattiin Empresa Nacional Bazánilta Cartagenasta, missä köli laskettiin 20. heinäkuuta 1998. Alus laskettiin vesille 22. marraskuuta 1999 ja valmistui 16. lokakuuta 2000.


title: Turia (M34)

text: Alus on palveluksessa.


title: Duero (M35)

text: Duero (runkonumero M35) on Espanjan laivaston vuonna 2003 vesillelaskettu Segura-luokan miinantorjunta-alus.


title: Duero (M35)

text: Alus tilattiin Empresa Nacional Bazánilta Cartagenasta, missä köli laskettiin 11. marraskuuta 1999. Alus laskettiin vesille 29. huhtikuuta 2003 ja valmistui 5. heinäkuuta 2003.


title: Duero (M35)

text: Alus on palveluksessa.


title: Tajo (M36)

text: Tajo (runkonumero M36) on Espanjan laivaston vuonna 2004 vesillelaskettu Segura-luokan miinantorjunta-alus.


title: Tajo (M36)

text: Alus tilattiin 14. toukokuuta 1993 Empresa Nacional Bazánilta Cartagenasta. Alus laskettiin vesille 10. kesäkuuta 2004 kumminaan puolustusministeri Francisco Torrente Sánchezin puoliso Alicia Cenalmor ja otettiin palvelukseen 10. tammikuuta 2005.


title: Tajo (M36)

text: Alus on palveluksessa.


title: Landquart (joki)

text: Landquart on Kaakkois-Sveitsissä virtaava Reinin sivujoki. Sen pituus on 38 kilometriä.


title: Landquart (joki)

text: Landquart saa alkunsa Klostersin kaakkoispuolelta. Joen alkupurot alkavat noin 2 500 metrin korkeudesta. Vereinabach ja Verstanclabach yhdityvät 1 340 metrin korkeudessa Landquartjoeksi. Joki virtaa Prättigaun laakson halki laskien Alppi-Reiniin Landquartin kylässä.


title: Landquart (joki)

text: Joen virtaama vaihtelee vuosien 1926–2010 tietojen perusteella vuosittain jonkin verran: joen vuotuinen keskivirtaama alajuoksulla Landquartin Felsenbachissa – ennen joen laskemista Reiniin – on ollut 25 m³/s. Suurin keskivirtaama oli vuonna 1999 (39 m³/s) ja pienin keskivirtaama vuonna 1971 (16 m³/s).


title: Landquart (joki)

text: Joessa on neljä vesivoimalaa.


title: Salaisuus

text: Salaisuus tarkoittaa yleiskielisten merkitysten lisäksi ainakin seuraavia:


title: Allan Schulman (toimittaja)

text: Allan Schulman (15. syyskuuta 1919 Helsinki – 12. heinäkuuta 2003 Tukholma) oli suomalainen toimittaja. Schulman oli propagandapäällikkö Morgan Schulmanin (1889–1954) ja kirjailija Tyyni Schulmanin (o.s. Krank) (1895–1956) poika. Hän kuului Schulmanin aatelissukuun.


title: Allan Schulman (toimittaja)

text: Schulman työskenteli toimittajana ja toimituspäällikkönä eri ruotsalaisissa lehdissä ja paikallisradioasemilla Suomessa vuosina 1941–1951 ja tuottajana YLE:llä vuosina 1950–1953. Hän muutti Tukholmaan vuonna 1953 ja aloitti työt Radiotjänstillä, jossa hän toimi ensin tuottajana ja vuodesta 1958 johtavana tuottajana. Hän tuotti Sigge Fürstin isännöimää Frukostklubbenia. Vuosina 1962–1965 hän työskenteli tv-tuottajana. Seuraavina vuosina hän työskenteli Ruotsin Punaisen Ristin viestintäjohtajana. Vuosina 1967–1984 hän oli Sveriges Radiossa ja Sveriges Televisionissa tuottamassa muun muassa ohjelmia Kvitt eller dubbelt ja Hylands hörna.


title: Allan Schulman (toimittaja)

text: Schulmanilla oli rooli Jan Troellin vuonna 1982 ohjaamassa elokuvassa Kotkan lento. Hän oli juutalaisen Menorah-aikakauslehden päätoimittaja.


title: Allan Schulman (toimittaja)

text: Schulman oli naimisissa toimittaja Eva Schulmanin (o.s. Tawaststjerna) kanssa vuosina 1945–1974 ja heillä on neljä lasta, Jannecke, Leif, Micaela ja Annika (naimisissa Åslund). Vuonna 1974 hän meni naimisiin toimittaja Lisette Schulmanin (o.s. Stolpe) kanssa ja heillä on kolme lasta, Niklas, Alex ja Calle.


title: Solvalla-Swinghill

text: Solvalla-Swinghill on yksi Suomen talviurheilukeskuksista. Se sijaitsee Espoon Nuuksiossa.


title: Solvalla-Swinghill

text: Solvalla-Swinghill:ssä on 3 rinnettä. Niistä pisin on perherinne, jonka pituus on 450 metriä. Perherinteen loivassa yläosassa on mattohissi, jolloin sen viereen jää 100 metriä pitkä lastenrinne. Lisäksi Solvalle-Swinghillissä on 300 metriä pitkä kilparinne. Rinteiden välissä on hoitamatonta aluetta, joka mahdollistaa rinteiden ulkopuolella laskemisen harjoittelun. Swinghillissä on neljä hissiä: naru-, matto-, sompa- ja ankkurihissi.


title: USS Dynamic (AM-432)

text: USS Dynamic (runkonumero AM-432 ja MSO-432) oli Yhdysvaltain laivaston vuonna 1952 vesillelaskettu Aggressive-luokan miinanraivaaja.


title: USS Dynamic (AM-432)

text: Alus tilattiin Colberg Boat Worksiltä Stocktonista Kaliforniasta, missä köli laskettiin 31. lokakuuta 1951. Alus laskettiin vesille 17. joulukuuta 1952 ja otettiin palvelukseen 15. joulukuuta 1953.


title: USS Dynamic (AM-432)

text: Alus liitettiin palvelukseen otettaessa Tyynenmeren laivaston miinaosaston 9. laivueen Mine Division 91:een, jonka kotisatamana oli Long Beach. Aluksen tehtävänä oli lähinnä koulutus. Alus luokiteltiin 7. helmikuuta 1955 uudelleen avomeriraivaajaksi, jolloin sen runkonumeroksi tuli MSO-432. Alus oli Kaukoidässä vuosina 1957-1958, jona aikana se vieraili Japanissa, Koreassa ja Taiwanilla. Lisäksi alus osallistui laivastojen yhteisharjoituksiin. Alus teki vastaavan purjehduksen vuoden 1960 alkupuoliskolla.


title: USS Dynamic (AM-432)

text: Alus siirrettiin syyskuussa 1967 Mine Divisiona 71:een, jonka muut alukset olivat "USS Engage (MSO-433)", "USS Impervious (MSO-449)", "USS Inflict (MSO-456)" ja "USS Fortify (MSO-446)". Alus poistettiin palveluksesta 8. kesäkuuta 1971 ja myytiin Espanjalle 17. heinäkuuta osana Security Assistance Programia.


title: USS Dynamic (AM-432)

text: Espanjan laivasto otti aluksen palvelukseen nimellä "Guadelete" (M41). Alus luokiteltiin vuonna 1980 uudelleen PVZ-41:ksi ja poistettiin palveluksesta 15. heinäkuuta 1998.


title: Theodore J. Van Kirk

text: Theodore J. Van Kirk (27. helmikuuta 1921 Northumberland, Pennsylvania – 28. heinäkuuta 2014 Stone Mountain, Georgia) oli yhdysvaltalainen ilmavoimien kapteeni. Van Kirk oli toiminut Euroopan sotanäyttämöillä Toisessa maailmansodassa, ennen kuin hän oli Enola Gay -nimisen Boeing B-29 pommituskoneen suunnistaja. "Superfortress"-kone pudotti Little Boy-atomipommin Hiroshimaan 6. elokuuta 1945. Kapteeni Van Kirk kuului 509. raskaan erityispommitusrykmentin esikuntaan, ollen rykmentin suunnistaja ja tällä alalla siten myös tuon yksikön kouluttaja. Van Kirk ja Paul Tibbets sekä Thomas W. Ferebee muodostivatkin tiiviin yhteistyön kolmikon Tinianilla. Van Kirk ylennettiin myöhempänä majurin sotilasarvoon.


title: Theodore J. Van Kirk

text: Van Kirkia voitaneen luonnehtia Wikipedian ystävänä, sillä hän omisti yhteisölle henkilökohtaisen allekirjoituksensa. Vuonna 2014 poismennyt ""Ted"" tai ""Dutch"" Van Kirk oli viimeinen elossa ollut Enola Gayn 12-jäseniseen miehistöön kuulunut henkilö.


title: Theodore J. Van Kirk

text: Theodore Van Kirk osallistui majurien Charles Sweeneyn ja Claude Eatherlyn tavoin Operaatio Crossroadsiin. Van Kirk päätti palveluksensa elokuussa vuonna 1946. Hänet palkittiin muiden muassa Silver Star-ansiomerkillä.


title: Theodore J. Van Kirk

text: Vuonna 1950 Van Kirk ryhtyi opiskelemaan kemiaa. Hän valmistui yliopistosta kiitettävin arvosanoin, sekä siirtyi tämän jälkeen DuPont-kemian alan suuryhtymälle.


title: Öölanninsara

text: Öölanninsara ("Carex ligerica") on sarakasvien (Cyperaceae) heimoon, sarojen ("Carex") sukuun kuuluva kasvilaji. Se on hento saralaji, joka muistuttaa yleisempää hietikkosaraa ("Carex arenaria"), mutta lajit ovat erotettavissa kukinnon rakenteiden perusteella.


title: Öölanninsara

text: Öölanninsaralla on suikertava juurakko, josta varret kasvavat. Varren päässä oleva kukinto on useasta samannäköisestä tähkästä koostuva tähkistö eli öölanninsara on yhtäläistähkäinen saralaji. Tähkissä on tyvillä hedekukkia ja kärjissä emikukkia. Emikukat ovat kaksiluottisia. Tähkäsuomut ovat tummanruskeita, ja pullakot vaaleanruskeita sekä ulkonevan suuodan omaavia.


title: Öölanninsara

text: Öölanninsara kasvaa hiekkaisilla kasvupaikoilla meren läheisyydessä, mutta ei lentohiekalla. Öölanninsaraa kasvaa siellä täällä ympäri Eurooppaa sekä Keski-Aasian aroalueita. Pohjoismaissa öölanninsaraa tavataan pääasiassa vain Öölannissa, mutta joitakin esiintymiä on myös Gotlannissa, Blekingessä sekä Tanskassa. Öölanninsaraa ei ole tavattu Suomessa, ja Suomea lähimmät esiintymät ovat Latvian rannikolla, Öölannissa ja Gotlannissa.


title: USS Pivot (AM-463)

text: USS Pivot (runkonumero AM-463 ja MSO-463) oli Yhdysvaltain laivaston vuonna 1954 vesillelaskettu Aggressive-luokan miinanraivaaja.


title: USS Pivot (AM-463)

text: Alus tilattiin Wilmington Boat Worksiltä Wilmingtonista Kaliforniasta, missä köli laskettiin 31. maaliskuuta 1952. Alus laskettiin vesille 9. tammikuuta 1954 ja otettiin palvelukseen 12. heinäkuuta.


title: USS Pivot (AM-463)

text: Long Beachin ja San Diegon alueella pidettyjen koeajojen jälkeen alus liitettiin Mine Division 93:n johtoalukseksi viirikköä perustettaessa 6. joulukuuta. Alus osallistui 8. tammikuuta 1955 operaatio Rainbowiin aloittaessaan palveluksensa Tyynenmeren laivastossa. Helmikuussa alus luokiteltiin uudelleen, jolloin sen runkonumeroksi tuli MSO-463.


title: USS Pivot (AM-463)

text: Alus lähti 2. kesäkuuta 1958 Long Beachista Kaukoitään liittyäkseen Yhdysvaltain 7. laivastoon. Alus ajoi karille Naruto Kaikyossa Japanissa yrittäessään pelastaa karille ajaneen "USS Prestigen". Alus kuitenkin pääsi irti karilta. Alus palasi 7. tammikuuta 1959 Long Beachiin.


title: USS Pivot (AM-463)

text: Aluksen kolme viimeistä palvelusrupeamaa olivat Vietnamin rannikolla valvomassa meriliikennettä. Alus palasi Long Beachiin viimeistä kertaa 10. toukokuuta 1969. Alus poistettiin palveluksesta 1. heinäkuuta 1971 ja alusluettelosta 1. elokuuta 1974. Alus myytiin Espanjalle palveluksesta poistopäivänä.


title: USS Pivot (AM-463)

text: Espanjan laivasto otti aluksen palvelukseen nimellä "Guadamedina" (M42).


title: Pähkinänsärkijä ja neljä valtakuntaa

text: Pähkinänsärkijä ja neljä valtakuntaa () on vuonna 2018 ensi-iltansa saanut Lasse Hallströmin ja Joe Johnstonin ohjaama musikaalielokuva. Elokuva perustuu Pjotr Tšaikovskin balettiteokseen "Pähkinänsärkijä" ja pohjana olevaan E. T. A. Hoffmannin satuun "Pähkinänrusentaja ja Hiirikuningas". Elokuvan käsikirjoittivat Ashleigh Powell ja Simon Beaufoy. Pääosissa ovat Keira Knightley, Mackenzie Foy, Eugenio Derbez, Matthew Macfadyen, Richard E. Grant, Misty Copeland, Helen Mirren ja Morgan Freeman. Elokuva sai maailmanensi-iltansa Dolby Theatressa 29. lokakuuta 2018. Elokuvateattereihin se ilmestyi Yhdysvalloissa ja Suomessa 2. marraskuuta 2018.


title: Pähkinänsärkijä ja neljä valtakuntaa

text: Projekti julkistettiin 4. maaliskuuta 2016, kun Disney kertoi kehittävänsä elokuvaa nimeltä "The Nutcracker and the Four Realms", Lasse Hallströmin ollessa sitoutuneena sen ohjaajaksi, jatkaen satujen klassista toteuttamista näyteltyinä elokuvina. Projekti perustui E. T. A. Hoffmannin satuun "Pähkinänrusentaja ja Hiirikuningas", Ashleigh Powellin käsikirjoittaessa elokuvan. 27. heinäkuuta 2016 paljastettiin, että Mackenzie Foy oli valittu pääosaan Klaaran näyttelijäksi. Misty Copeland vahvisti Instagramissa olevansa mukana projektissa johtavan balleriinana elokuvan ainoassa tanssikohtauksessa. Variety raportoi 29. heinäkuuta 2016, että Morgan Freeman liittyi näyttelijäkaartiin. 16. heinäkuuta 2016 Keira Knightleyn paljastettiin näyttelevän Makeishaltijatarta. 25. elokuuta 2016 Helen Mirren valittiin näyttelemään pahaa Mother Gingeria. The 21. maaliskuuta 2017 Eugenio Derbez vahvisti näyttelevänsä Kukkaisvaltakunnan kuningasta.


title: Pähkinänsärkijä ja neljä valtakuntaa

text: Kuvaukset alkoivat lokakuussa 2016 Etelä-Kensingtonissa sekä Pinewood Studiosin tiloissa ja päättyivät tammikuussa 2017. 12. joulukuuta 2017 "The Hollywood Reporter" raportoi Joe Johnstonin ohjanneen uudelleenkuvauksia 32 päivän ajan Hallströmin sijasta. Hallström vastaa kuitenkin itse elokuvan jälkituotannosta. Heinäkuussa 2018 paljastettiin, että Hallström ja Johnston päättivät, että heidät kreditoidaan yhdessä elokuvan ohjaajiksi.


title: Eronneiden vihkiminen

text: Eronneiden vihkiminen tarkoittaa kristillisen yhdyskunnan suorittamaa avioliittoon vihkimistä, joissa toinen tai molemmat vihittävistä henkilöistä on jo aikaisemmin vihitty avioliittoon, mutta avioliitto on päättynyt avioeroon. Kristillisten kirkkojen opetukset eronneiden vihkimisestä poikkeavat toisistaan. Eronneiden vihkimisestä kieltäytyvien kirkkojen mukaan Raamattu ja kristillinen traditio opettavat absoluuttista monogamiaa, eli että ihmisellä saa olla vain yksi ainoa aviopuoliso ja että avioliitto kestää siihen saakka, kunnes jompikumpi aviopuoliso kuolee.


title: Eronneiden vihkiminen

text: Suomen evankelis-luterilainen kirkko sallii eronneiden uudelleen avioitumisen vastuullisen ja vakavan päätöksen jälkeen, mutta antaa myös papeille mahdollisuuden kieltäytyä eronneiden vihkmisestä omantunnon syistä.


title: Eronneiden vihkiminen

text: Katolisen kirkon vihkimä avioliitto on purkamaton, eikä kirkko tunnusta avioeroa, eikä siten myöskään hyväksy avioeronneen uudelleen avioitumista vaan pitää tätä moniavioisuutena.


title: Eronneiden vihkiminen

text: Ortodoksisen kirkon mukaan avioliitto on sakramentti ja liittona Jumalassa ikuinen. Avioero on kuitenkin sallittu ortodoksisessa kirkossa useista syistä. Tavallisesti avioero tapahtuu kirkon pastoraalisessa ohjauksessa, kun kaikki avioliiton pelastamisen yritykset ovat epäonnistuneet. Tällaisissa tapauksissa uudelleen vihkiminen voi olla mahdollista, mutta mahdollinen seuraava liitto toimitetaan erilaisen vihkikaavan mukaan, mikä korostaa ensimmäisen liiton erityistä merkitystä.


title: Eronneiden vihkiminen

text:
Vuonna 1948 Suomen evankelis-luterilaisen kirkon kirkolliskokous totesi, että eronneita, joiden edellinen puoliso oli elossa, ei tullut vihkiä kirkollisesti eikä siunata heidän siviilimenoin solmittua avioliittoaan. Vihkiminen ja siunaaminen oli sallittua vain, jos papin mukaan siihen oli erittäin painavia syitä. Presidentti Paasikivi ei kuitenkaan vienyt asiaa eduskunnalle, joten kirkolliskokouksen esittämää rajoitusta ei tullut kirkkolakiin. Koska kirkkolakiin ei saatu rajoitusta eronneiden vihkimiselle, papeilla oli paitsi oikeus myös velvollisuus vihkiä kaikki eronneet, jotka täyttivät kirkollisen vihkimisen ehdot. Vuonna 1978 piispainkokous antoi suosituksen, jonka mukaan
papin, joka omatunnon syistä kieltäytyy vihkimästä eronneita avioliittoon, pitää ilmoittaa vakaumuksestaan hiippakuntansa piispalle, joka päättää miten tilanne ratkaistaan. Käytännössä asia hoidetaan seurakunnan sisäisin järjestelyin. Piispainkokouksen suositus on edelleen voimassa.


title: Eronneiden vihkiminen

text: Kirkon katekismus kommentoi eronneiden vihkimistä seuraavasti: "Päätös uudelleen avioitumisesta on vastuullinen ja vakava. Sen tuominen Jumalan ja ihmisten eteen ei kysy vain tahtoa sitoutua vaan myös armoa ja anteeksiantamusta."


title: Ksylanaasi

text: Ksylanaasi on hydrolaaseihin kuuluva entsyymi. Entsyymiä tuottavat monet bakteerit ja sienet. Ksylanaasi katalysoi ksylaanipolysakkaridin hydrolyysiä ksyloosimonomeereiksi. Sillä on käyttöä teollisuusentsyyminä muun muassa paperiteollisuudessa ja elintarviketeollisuudessa. Ksylanaasin EC-numero on EC 3.2.1.8.


title: Ksylanaasi

text: Ksylanaaseja tuottavat monet sienet ja bakteerit, joista bakteerit tuottavat niitä enemmän kuin sienet. Niissä ksylanaasien tehtävä on hajottaa kasvien soluseinämiä, jolloin patogeenit pääsevät helpommin tunkeutumaan solujen sisään. Ksylanaasit voidaan jakaa useisiin ryhmiin riippuen siitä onko niitä tuottava eliö sieni vai bakteeri, niiden molekyylimassa mukaan ja optimaalisen toiminta-pH:n mukaan. Rakenteeltaan ksylanaasit ovat tyypillisesti monomeereja tai dimeerejä. Ksylanaasit hajottavat ksylaanissa ksyloosisokereiden välisiä 1,4-β-glykosidisia sidoksia. Ksylanaasin katalysoimassa reaktiossa tärkeitä aminohappoja ovat kaksi tyrosiiniaminohappoa, jotka pitävät ksylanaasiketjun oikeassa asemassa ja katalyyttisesti tärkeitä ovat kaksi glutamiinihappoa, joita toinen toimii happo-emäskatalyyttinä ja toinen nukleofiilisena katalyyttinä. Nukleofiilinen negatiivisesti varautunut glutamiinihappo reagoi ksylaanin 1-asemassa sijaitsevan hiiliatomin kanssa nukleofiilisella substituutiolla muodostaen esterin ksylaaniketjun ja entsyymin välille. Samalla ksylaanin glykosidinen sidos ksyloosimolekyylien välillä katkeaa. Seuraavassa vaiheessa negatiivisesti varautunut toinen glutamiinihappo ottaa vastaa protonin vesimolekyyliltä ja vesimolekyylistä muodostuu nukleofiilinen hydroksidi-ioni. Hydroksidi-ioni hydrolysoi entsyymin ja ksylaaniketjun välisen esterisidoksen.


title: Ksylanaasi

text: Ksylanaasi on laajasti käytetty teollisuusentsyymi ja yleisin tuotanto-organismi on "Trichoderma reesei"-home ja "Aspergillus"-suvun lajit. Ksylaania käytetään paperinvalmistuksessa sellun valkaisuun ja tämä bioteknillinen prosessi on ympäristöystävällisempi kuin klooriin perustuvat prosessit. Ksylanaasia käytetään myös eläinten rehun prosessoinnissa, koska kasvien soluseinien ksylaanin hajottaminen parantaa rehun ravintosisällön hyödyntämistä. Ksylanaasia käytetään myös elintarviketeollisuudessa oluen ja mehujen kirkastamiseen sekä leivonnassa, missä se auttaa taikinan käsittelyssä ja stabilisoimisessa sekä lisää leivän ilmavuutta ja tilavuutta.


title: Clydesdale Bank

text: Clydesdale Bank on brittiläinen pankki. Se on yksi kolmesta skotlantilaisesta pankista, joilla on oikeus painaa punnan seteleitä.


title: Clydesdale Bank

text: Clydesdale Bank laski vuonna 2015 liikenteeseen ensimmäiset polymeerimuovista valmistetut setelit Britanniassa. Viiden punnan seteleiden ensimmäinen erä oli kooltaan kaksi miljoonaa seteliä.


title: Clydesdale Bank

text: Kesäkuussa 2018 uutisoitiin, että Clydesdale Bankin holdingyhtiö CYBG oli suostunut 1,7 miljardin punnan arvoiseen yhdistymissopimukseen Richard Bransonin Virgin Money -yhtiön kanssa. Clydesdale Bankin samoin kuin Yorkshire Bankin brändi tullaan poistamaan katukuvasta Virginin brändin hyväksi.


title: Tiina Silvasti

text: Tiina Silvasti (s. 14. elokuuta 1967 Vihti) on suomalainen yhteiskuntapolitiikan professori Jyväskylän yliopistossa. Hän on työskennellyt aiemmin muun muassa yliopistonlehtorina ja yliopistotutkijana Helsingin yliopistossa sekä yliopistonlehtorina Jyväskylän yliopistossa. Silvasti on erikoistunut suomalaisen elintarvikejärjestelmän, globalisoituvien elintarvikemarkkinoiden sekä rikkaan maailman ruokaturvan ja nälkäongelman tutkimukseen.


title: Tiina Silvasti

text: Silvasti on koulutukseltaan valtiotieteiden tohtori. Hän väitteli tohtoriksi sosiaalipolitiikasta Helsingin yliopistossa vuonna 2001.


title: Robert Thomas

text: Robert Thomas voi tarkoittaa seuraavia henkilöitä:


title: Heikki Ahtiala

text: Heikki Ahtiala (1913–1983) oli suomalainen piirtäjä ja mainosgraafikko. Ahtiala voitti useita palkintoja julisteillaan.


title: Heikki Ahtiala

text: Heikki Ahtiala opiskeli vuosina 1934–1936 Taideteollisuuskoulussa. Jo tällöin hän aloitti mainosuransa mainostoimisto SEK:ssa, jonka palveluksessa hän oli vuoteen 1949. Tällöin hän siirtyi Ilmo Oy:n palvelukseen.


title: Heikki Ahtiala

text: Vuonna 1951 Ahtiala vaihtoi työpaikkaa Oy Mainos Taucher Reklam Ab:hen, jossa hän työskenteli eläkeikään saakka. Yhtiössä hän vastasi art directorina projektien suunnittelusta ja nuorten graafikkojen opastamisesta, joten hänen omat suunnittelutyönsä jäivät sivuosaan. Päätyönsä ohessa Heikki Ahtiala opetti tekstausta ja layoutia Mainosgraafikkokoulussa sekä Taideteollisessa ammattikoulussa.


title: Heikki Ahtiala

text: Ahtiala voitti useita palkintoja sunnittelemillaan julisteilla. Vuonna 1952 hän voitti yhdessä Aimo Ronkaisen ja Rolf Christiansonin kanssa Helsingin Olympialaisia varten järjestetyn julistekilpailun, joskin mikään kilpailun julisteista ei päätynyt toteutukseen saakka. Vuonna 1960 Ahtiala voitti ensimmäisen palkinnon Finlandia-julistekilpailussa kategoriassa ”Suomalainen kulttuuri”.


title: Ben Curtis

text: Ben Curtis (s. 26. toukokuuta 1977 Columbus, Ohio) on yhdysvaltalainen golfammattilainen.


title: Ben Curtis

text: Curtis voitti Britannian avoimen turnauksen vuonna 2003. Hän sijoittui toiseksi PGA:n mestaruuskilpailussa vuonna 2008. Kaikkiaan hän on voittanut PGA-kiertueella neljä kertaa. Hän kilpaili Ryder Cupissa vuonna 2008.


title: Robert Thomas (jääkiekkoilija)

text: Robert Thomas (s. 2. heinäkuuta 1999 Aurora, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluesin organisaatiossa. Seura varasi hänet ensimmäisellä kierroksella 20. pelaajana kesällä . Thomas on pelipaikaltaan keskushyökkääjä, mutta hän osaa pelata myös laidassa. Thomas laukoo oikealta.


title: Robert Thomas (jääkiekkoilija)

text: "The Sports Forecaster" -sivuston mukaan Thomas on lahjakas ja johtava kahden suunnan hyökkääjä, jolla on myös korkea työmoraali. Hän sekä laukoo hyvin että tekee hyvin peliä. Thomas ei kuitenkaan ole kovin isokokoinen ja hänen tulisi lisätä voimaa pelatakseen ennen kaikkea sentterinä ammattilaisenakin.


title: Robert Thomas (jääkiekkoilija)

text: Thomasin kasvattajaseura on York Simcoe Express. Hän voitti seurassa ikäluokkansa OMHA:n mestaruuden vuosina 2012 ja 2013 sekä pronssia vuonna 2009. Thomas toimi kaudella 2013–2014 Expressin Bantam-joukkueen kapteenina ja johdatti joukkueensa OMHA:n hopeaan. Hän kuului joukkueensa kapteenistoon myös kaudella 2014–2015.


title: Robert Thomas (jääkiekkoilija)

text: London Knights varasi Thomasin 26. pelaajana OHL:n varaustilaisuudessa 2015. Hän siirtyi joukkueeseen kaudeksi 2015–2016. Thomasin tulokaskausi liigassa toi 40 runkosarjaottelussa tehot 3+12=15 ja 15 playoff-ottelussa tehot 1+4=5. Hän voitti kauden päätteeksi sekä OHL:n mestaruuden, J. Ross Robertson Cupin että Memorial Cupin. Kaudella 2016–2017 Thomas oli London Knightsin toiseksi paras syöttäjä ja kolmanneksi paras pistemies tehoilla 16+50=66. Pudotuspeleissä hän oli joukkueen paras syöttäjä yhdeksällä syöttöpisteellään. Thomas pelasi kauden aikana myös CHL Top Prospects Gamessa.


title: Robert Thomas (jääkiekkoilija)

text: St. Louis Blues varasi Thomasin ensimmäisellä kierroksella 14. pelaajana . Saman vuoden syyskuussa hän teki seuran kanssa kolmivuotisen tulokassopimuksen. Syksyn 2017 harjoitusleirin päätteeksi seura lähetti Thomasin takaisin London Knightsin OHL-joukkueen vahvuuteen. Hänet nimettiin joukkueen varakapteeniksi. Thomas johti Knightsin sisäistä maalipörssiä 20 osumallaan, kunnes tammikuussa 2018 seura kauppasi hänet Hamilton Bulldogsiin vaihdossa Connor McMichaeliin, kesän 2021 toisen kierroksen varausvuoroon sekä valinnaiseen toisen kierroksen varausvuoroihin kesille 2020, 2025 ja 2026 sekä kolmannen kierroksen varausvuoroon kesälle 2022. Hän sijoittui koko OHL:n pudotuspelien pistepörssissä kolmanneksi tehoilla 12+20=32 edellään vain Sault Ste. Marie Greyhoundsin Boris Katchouk ja Taylor Raddysh. Thomas voitti kauden päätteeksi liigan mestaruuden, J. Ross Robertson Cupin ja hänet palkittiin pudotuspelien arvokkaimpana pelaajana Wayne Gretzky 99 Awardilla.


title: Robert Thomas (jääkiekkoilija)

text: Thomas otti syksyn 2018 harjoitusleirin päätteeksi paikan St. Louis Bluesin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 4. lokakuuta 2018 Winnipeg Jetsia vastaan. Thomas sai ottelussa jääaikaa 11.12 minuuttia ja hän keräsi ottelusta teholukeman -2. NHL-uransa avausmaalin Thomas teki 21. marraskuuta 2018 ylivoimalla vieraissa Nashville Predatorsia vastaan.


title: Robert Thomas (jääkiekkoilija)

text: Thomas edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Thomas edusti myös Canada Whiten joukkuetta World U-17 Hockey Challengessa vuonna 2015, jolloin hän voitti kultaa.


title: Mikko Kirjavainen

text: Mikko Seppo Ilmari Kirjavainen (s. 4. marraskuuta 1957 Helsinki) on suomalainen Rajavartiolaitoksen palveluksesta vuoden alussa 2015 eläkkeelle jäänyt prikaatikenraali.


title: Mikko Kirjavainen

text: Mikko Kirjavainen syntyi kenraali Ilmari Kirjavaisen ja Sinikka Mattilan perheeseen. Hänen puolisonsa on opettaja Marja Kukko. Kirjavainen valmistui Kadettikoulusta 1980 ja Sotakorkeakoulusta 1991. Puolustusvoimien palveluksessa Kirjavainen työskenteli 1980–1981 ja sitten Rajavartiolaitoksen palveluksessa. Vuonna 2000 hänestä tuli Lapin rajavartioston komentaja ja vuonna 2004 Rajavartiolaitoksen esikunnan raja- ja meriosaston päällikkö. Hän hoiti tätä tehtävää eläköitymiseensä asti.


title: Mikko Kirjavainen

text: Kirjavainen ylennettiin vänrikiksi 1977, luuntnantiksi 1980, yliluutnantiksi 1982, kapteeniksi 1986, majuriksi 1990, everstilutnantiksi 1993, everstiksi 2000 ja prikaatikenraaliksi 2004.


title: The Thrill of It All

text: The Thrill of It All on englantilaisen pop - laulaja Sam Smithin toinen studioalbumi, jonka julkaisi Capitol Records 3. marraskuuta 2017. Albumi oli listamenestys monessa maassa ja Sam Smith lähtee vuoden 2018 kesällä kiertueelle Yhdysvaltohin.


title: The Thrill of It All

text: Sam Smithin mukaan albumissa vain neljä kappaletta kertoo hänestä ja loput muista ihmisistä tai hänen mielipiteistään. Albumi oli listamenestys monissa maissa ja ensimmäinen hänen albuminsa, joka päätyi ensimmäiseksi Billboard 200 - albumilistalla.


title: Kim Mattsson

text: Kim Jouni Ilari Mattsson (s. 29. marraskuuta 1962 Helsinki) on suomalainen prikaatikenraali.


title: Kim Mattsson

text: Mattsson syntyi kirjailija Gunnar Mattssonin ja oopperalaulaja Virpi Augustinin perheeseen. Hänen puolisonsa vuodesta 1991 on kehitysjohtaja Mari Nykänen. Mattsson suoritti Kadettikoulun 1985, Sotakorkeakoulun 1995, ylemmän päällystön kurssin 2007 ja ylimmän johdon kurssin 2009. Hän toimi kouluttajana Uudenmaan jääkäripataljoonassa 1985–1988 ja Kadettikoulussa 1988–1992. Mattsson oli sotilastarkkailija Lähi-Idässä 1992–1993 ja Hämeen rykmentin toimistopäällikkö 1995–1996. Pääesikunnan toimistoupseerina hän toimi 1996–1998 ja oli tasavallan presidentin kolmas adjutantti 2000–2001, toinen adjutantti 2002–2003 ja ensimmäinen adjutantti 2003–2006. Mattsson oli tutkija Harvardin yliopistossa 2006–2007, Utin jääkärirykmentin komentaja 2007–2010 ja valtakunnallisten maanpuolustuskurssien johtaja vuodesta 2010. Pääesikunnan suunnitteluosaston apulaisosastopäällikkönä Mattsson työskenteli 2013–2015, Pääesikunnan komentopäälliköksi hänet nimitettiin 2015.


title: Kim Mattsson

text: Mattsson ylennettiin vänrikiksi 1982, luutnantiksi 1985, yliluutnantiksi 1987, kapteeniksi 1990, majuriksi 1995, everstiluutnantiksi 2001, everstiksi 2007 ja prikaatikenraaliksi 2015.


title: Hannu Seppänen

text:
Hannu Heikki Kalevi Seppänen (s. 1951 Myllykoski) on suomalainen säveltäjä, sanoittaja, kansanmuusikko ja Äimä-yhtyeen perustajajäsen. Monet 1970- ja 1980-lukujen kansanlaulut kuten Taiskan ”Haltin häät” sanoittanut Seppänen muistetaan erityisesti Äimä-yhtyeestä, joka nousi ensimmäisellä keikallaan Kaustisella kesällä 1973 nuorison suosioon. Hän on käyttänyt myös salanimeä "Saile Artu".
Äimän ensiesiintyminen tapahtui heinäkuussa 1973 Kaustisen kansanmusiikkijuhlilla. Esiintyminen oli menestys, samoin kuin 1975 julkaistu ensisingle "Teppana Jänis/ Vanhat omppopuut". Äimän kolme ensimmäistä singleä julkaisi Love Records vuosina 1975–76, mutta kokonaista LP:tä Äimä ei päässyt tekemään ennen yhtiön konkurssia. 1980-luvulla yhtye pääsi kuitenkin julkaisemaan kaksi LP:tä.


title: Hannu Seppänen

text: Hannu Seppänen on kenties merkittävimpiä uuden kaksirivismusiikin pioneereja Suomessa. Hän tarttui kaksiriviseen haitariin 1970–80-lukujen taitteessa kyläpelimannien ja Tauno Krossin innostamana. Seppänen alkoi kehittää kaksiriviselle omanlaisia texmex-tyylisiä sävellyksiä. Tämän kehitystyön huippua edustaa albumi 'Iloinen puutarhuri'. Hannu Seppänen antoi vaikutteita monille nuorille kaksirivissoittajille, kuten Veli-Matti Järvenpäälle, joka sittemmin toi vaihtoäänisen haitarin suuremman yleisön tietoisuuteen Suomessa. Vähärivisen haitarin pääaineiset korkeakouluopinnot Sibelius-Akatemiassa mahdollistuivat kansanmusiikin osaston perustamisen myötä 1983 alkaen. Vähärivisen haitarinsoiton opettajana vieraili osastolla opetuksen alkuvaiheessa Hannu Seppänen .


title: Hannu Seppänen

text: Seppäsen arvostetuin teos on täysin instrumentaalinen albumi 'Iloinen puutarhuri' vuodelta 1998. Teos koostuu Seppäsen 2-riviselle hanurille säveltämistä kappaleista. Tuottajana on Timo Alakotila ja sovitukset Seppäsen ja muiden levyllä soittavien kansanmuusikoiden. Seppäsen kaksiriviskappaleet ovat Suomen kansanmusiikkiliiton toiminnanjohtajan Päivi Utriaisen mukaan rytmisesti ja melodisesti mielenkiintoisia ja soittimelle sopivia. Seppäsen mielestä on ollut haaste kokeilla rajoitetun soittimen mahdollisuuksia käyttämällä epätavallisia sävellajeja. Kaksirivisestä maailmanmusiikistakin on tullut vaikutteita sävelmiin. Monet sävelmät ovat syntyneet myös ilman soitinta, Seppäsen omassa päässä. Luovaa työtä ovat täydentäneet kokeilunhalu ja sattuma.


title: Hannu Seppänen

text: Seppänen jatkaa luonnehdintaa teoksensa synnystä Kansanmusiikkiliiton haastattelussa:Levyllä olen käyttänyt neljää kaksirivistä ja kaikilla on hyvät puolensa kun eri tyyleillä soitetaan. Hohner Corso on mukana kahdessa kappaleessa, samoin puupintainen Hohner Erica, jonka ystävät lahjoittivat minulle koska minulta puuttui suomalainen sointusysteemi muista hanureista. Mielenkiintoisin sointi on ehkä bretagnelaisen Eric Martinin valmistamassa melko uudessa hanurissa, mutta kaksikymmentä vuotta sitten ostettu punainen Hohner Erica on eniten käyttämäni ja siksi läheisin hanuri.


title: Hannu Seppänen

text: Albumilla esiintyy Seppäsen lisäksi Suomen 9 eturivin kansanmuusikkoa: Timo Alakotila, Petri Hakala, Petri Korpela, Anna Pudas, Tapani Varis, Arto Järvelä, Janne Lappalainen, Janne Viksten, Tero Pulkkinen


title: Hannu Seppänen

text: Hannu Seppänen aloitti muusikonuransa koulupoikana 60 -luvun Myllykoskella. Koulupoikien yhtye oli nimeltään Teppana jänis. Yhtye soitti rokkia, ajattelmatta, että "nomen est omen". Yhtyeen nimeksi oli otettu kuuluisa kanteleen soittaja 1800 -luvulta. Myöhemmin Hannu oli perustamassa Äimä-yhtyettä, jonka ensimmäiseltä singleltä löytyy Teppana Jänis -niminen kappale. Vaikutteita yhtye sai amerikkalaisesta Johnny B. Goodesta.


title: Hannu Seppänen

text: Vaikka Äimän konsertit ovat vuosien saatossa harventuneet, yhtye on edelleen olemassa. Yhtyeeseen kuuluu Seppäsen lisäksi Hannu Suolanen, Erkki Tolsa ja Juha Hytti. Rautalanka on vaihtunut lyyrisemmäksi. Hannu on ollut yhtyeen pääasiallinen sanoittaja. Kaustisen debyytin jälkeen 1973 yhtyeeseen liittyi Kari Peuhu. Love Records kelpuutti yhtyeen talliinsa ja sinkkuja levytettiin kolme, joista menestynein oli Vanhat Omppupuut. Ensimmäinen LP julkaistiin 1983 ja seuraava 1989. Tämän jälkeen yhtye on tehnyt joitakin tallennuksia radiolle.


title: Hannu Seppänen

text: Äimä ei ole vieraillut Kaustisella yhtyeenä kovinkaan usein, mutta Hannu sen sijaan on ollut Kaustisen vakituinen kävijä. Kansanmusiikkiherätyksen Hannu on saanut kotoaan, jossa molemmat vanhemmat harrastivat musiikkia. Soittamisen Hannu aloitti mandoliinista, mutta innostui löydettyään kaksirivisen hanurin. Muusikkona Hannu on itseoppinut. Opetusta hän ei halunnut, sillä pelkäsi sen pilaavan oman luovuuden.


title: Hannu Seppänen

text: Hannu päätyi jo 1970-luvulla pitämään luovia leirejä, kitaransoiton opetusta kansalaisopistossa. Äimälle Hannu kirjoitteli sanoituksia. Sippolan ja Anjalan yhdistyessä 1975 Anjalankoskeksi uusi kaupunki loi juuriaan uudesta kansanmusiikista, ja Hannu loi musiikkia tapahtuman juhlallisuuksiin. Suositut nostalgiset ja yhteiskuntakriittisetkin kappaleet on myöhemmin julkaistu albumina ’Ajan virtaa’ .


title: Hannu Seppänen

text: Finnlevylle Hannu teki käännöskappaleita nimimerkillä. Hannun tekstejä kuultiin Syksyn sävelessä 1976 ja Interviisuissa, joiden karsinnan Hannun työ voitti ylivoimaisesti 1978. Kaustiset olivat merkittävä opinahjo Hannulle. Hän osallistui mm. Hannu Sahan kursseille, joilla opittiin 5-kielisen kanteleen käyttöä. Vuonna 1983 perustettiin Kymenlaakson kansanopistolla Kansanperinteen linja, ja Hannu sai kansanmusiikin opettajan toimen viideksi vuodeksi. Samaan aikaan Hannu pyydettiin opettamaan hanurin soittoa Sibelius-Akatemiaan perustetulle kansanmusiikin linjalle.


title: Hannu Seppänen

text: Kilpailuihin ei Hannu ole useinkaan osallistunut, mutta palkintoja on yleensä kilpailuista tullut. Katulaulun Suomen mestaruus tuli 1987 ja Valkeakosken työväenmusiikkitapahtumassa tuli pilkkalaulun Suomen mestaruus 1992. Puhtaasti instrumentaali levy 'Iloinen puutarhuri' syntyi 1998. Nämä sävellykset ovat Sauli Heikkilän (2013) mukaan tarttuvia ja jopa nerokkaita. Avustajina on ollut kansanmusiikin soittajien kärkikaarti.


title: Hannu Seppänen

text: Laulun tekemisen ja keikkailun lisäksi Seppänen on työskennellyt näkövammaisten ja kehitysvammaisten koulutuksen kehittämistyössä. Erityisopetuksessa musiikilla on usein tärkeämpi rooli kommunikaatiossa kuin puheella. Opiskelijat kiittävät Hannun musiikkiopetusta eläväksi ja yksilön tarpeita huomioivaksi Tässä työssä Hannu kertoo oppineensa paljon myös opiskelijoilta. Myös kollegat arvostavat Hannun panosta ja esimerkkiä kansanmusiikin käytössä erityisopetuksessa


title: Hannu Seppänen

text: Seppänen jatkaa edelleen 40-vuotista uraansa kansanmuusikkona ja pelimannina. Trubaduurikeikoillaan hän säestää sanoittamiaan kansanlauluja kitaralla, mandoliinilla tai kaksirivisellä haitarilla. Uutta kansanmusiikkia syntyy ja uusien teosten ensiesityksiä kuullaan edelleen kuten Myllykoskella vuonna 2016.